Minit Mesyuarat RBA – Bank Pusat Dijangka Lanjutkan Pelonggaran Polisi

Dagangan matawang dolar Australia pada sesi Asia pagi ini mencatatkan penurunan susulan minit mesyuarat dikeluarkan untuk mesyuarat polisi monetari oleh Reserve Bank of Australia (RBA) pada awal September lalu.
Kenyataan yang digariskan adalah ahli lembaga mesyuarat akan mempertimbangkan pelonggaran polisi jika diperlukan untuk menyokong pertumbuhan di samping mencapai sasaran inflasi bank pusat.
Adalah masih kekal relevan untuk menjangkakan lanjutan tempoh kadar faedah untuk terus dikekalkan di paras yang rendah bertujuan untuk mencapai kestabilan pada pasaran buruh dan inflasi.
 Ahli mesyuarat juga akan terus menilai perkembangan secara global dan domestik untuk keputusan polisi monetari yang akan datang. Perbincangan lebih mandalam juga dianjurkan untuk membicarakan keadaan kewangan luar negara yang mempengaruhi ekonomi Australia.
RBA tetap yakin bahawa ekonomi Australia mampu mengekalkan kadar pengangguran yang rendah dan perkembangan yang baik pada laporan pekerjaan.
Pasaran perumahan juga sedang menunjukkan isyarat perkembangan yang semakin baik walaupun pada kadar yang perlahan. Selain itu, pertumbuhan pendapatan turut dilihat meningkat secara beransur-ansur.
Dengan tanda-tanda positif yang dinilai, bank pusat dijangka akan terus mengekalkan kadar faedah yang rendah didorong oleh jangkaan lanjutan pelonggaran polisi oleh bank pusat utama seluruh dunia.


Mampukah GBP/JPY Kekalkan Lonjakan Selepas Mesyuarat BOE?

Mata wang Pound dilihat berjaya membuat lonjakan harga berbanding Yen pada dagangan yang semakin menuju ke penghujung minggu selepas mengakhiri corak penurunan harga pada carta pasangan mata wang GBP/JPY pada minggu sebelumnya.
Tumpuan pelabur sekarang bakal terarah pada keputusan mesyuarat polisi Bank of England (BOE) pada sesi Eropah dengan jangkaan kenaikan kadar faedah sebanyak 50 mata asas untuk kenaikan paling tinggi sejak 1995 dan kenaikan tersebut bakal memberikan tindak balas terhadap pergerakan Pound.
Sementara mata wang Yen pula dilihat bergerak suram dengan sentimen pasaran yang tidak menentu.
Perhatikan pergerakan harga pada carta GBP/JPY, harga pada sesi dagangan Asia semalam (Rabu) dilihat bergerak mendatar diatas paras zon 162.000 sebelum harga membuat lonjakan sekitar 100 pips ke paras 163.00.
Pembukaan dagangan awal Ogos menyaksikan harga pada mulanya menunjukkan penyusutan sekitar 200 pips ke paras 159.500 mencatatkan paras terendah terbaru 5 minggu.
Tetapi selepas penyusutan harga yang ketara berlaku, harga membuat lonjakan semula ke zon 162.00 dan turut berjaya menembusi paras halangan Moving Average 50 (MA50) pada rangka masa 1 jam di carta GBP/JPY pada Selasa lalu untuk isyarat perubahan trend bullish.
Dengan paras MA50 menjadi sokongan, harga menyambung kenaikan pada Rabu semalam namun pada momentum yang perlahan berbanding lonjakan yang dipaparkan pada hari sebelumnya.
 Bersambung pada sesi dagangan hari ini, harga bergerak mendatar seketika di sesi Asia sebelum menyambung kenaikan pada sesi Eropah sementara pelabur semakin berwaspada menantikan mesyuarat polisi BOE yang semakin hampir.
Sekiranya harga berjaya meneruskan lonjakan lebih tinggi, paras halangan pada 164.500 dilihat menjadi tumpuan untuk diuji untuk menyambung pergerakan pada corak bullish ketika ini.
Kenaikan seterusnya bakal menguji pula paras rintangan pada 166.200 bagi mencatatkan ketinggian terbaru 1 minggu.
Sebaliknya jika harga menjunam semula berkemungkinan dipengaruhi keputusan mesyuarat BOE, harga bakal melepasi semula paras 162.000 dan isyarat perubahan trend bearish akan dinilai semula untuk penurunan di bawah paras sokongan MA50.
Penurunan seterusnya akan menuju ke paras 160.500 sebelum harga cuba untuk mengatasi paras terendah yang dicecah pada Selasa lalu pada 159.500.
Lihat pada gambar carta pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data PMI Jatuh Kepada Paras Terendah Sejak Mac, Adakah Ekonomi A.S Dalam Bahaya?

Aktiviti perniagaan A.S. jatuh ke paras terendah dalam tiga bulan pada Jun apabila pertumbuhan perkhidmatan berkurangan buat kali pertama tahun ini dan penguncupan dalam sektor pembuatan semakin mendalam, berdasarkan data tinjauan pada Jumaat.
Gambaran keseluruhan, bagaimanapun, menunjukkan pertumbuhan ekonomi AS meningkat pada suku kedua walaupun kebimbangan berterusan bahawa kenaikan kadar faedah agresif Rizab Persekutuan sepanjang tahun lalu akan mencetuskan kemelesetan.
Indeks Keluaran PMI Komposit A.S., yang menjejaki sektor pembuatan dan perkhidmatan, jatuh kepada bacaan 53.0 bulan ini, terendah sejak Mac. Walau bagaimanapun, ia adalah bulan kelima berturut-turut PMI kekal melebihi 50, menunjukkan pertumbuhan dalam sektor swasta.
Data tinjauan, yang dikumpul antara 12-22 Jun, menambah bukti bahawa ekonomi A.S. terus berkembang dalam tempoh April hingga Jun, walaupun ia semakin bergantung pada sektor perkhidmatan yang luas untuk pertumbuhan keseluruhan dalam keluaran dalam negara kasar.
 “Kadar keseluruhan pengembangan aktiviti perniagaan di AS kekal teguh pada bulan Jun, konsisten dengan KDNK meningkat pada kadar 1.7% untuk meletakkan pertumbuhan suku kedua di rantau 2%,” kata Chris Williamson, ketua ekonomi perniagaan di S&P Global.
Williamson berkata keputusan Fed minggu lepas untuk mengetepikan kadar menaikkan kadar pada mesyuarat pertamanya sejak ia memulakan kenaikan pada Mac 2022 mengukuhkan keyakinan perniagaan perkhidmatan, tetapi sebarang kenaikan lanjut boleh menjejaskan sektor yang telah menjadi pemacu tunggal pertumbuhan.
Ukuran kaji selidik S&P Global bagi pesanan baharu yang diterima oleh perniagaan swasta merosot kepada 53.5 bulan ini pada bulan Jun daripada 54.3 pada bulan April, dengan sektor perkhidmatan mengekalkan metrik utama itu melebihi paras 50. Pesanan baharu di bahagian pembuatan jatuh ke paras terendah enam bulan.
PMI sektor perkhidmatan kilat tinjauan itu jatuh kepada 54.1 daripada 54.9 pada bulan Mei. Ahli ekonomi yang ditinjau oleh Reuters telah meramalkan PMI perkhidmatan akan berkurangan kepada 54.0.


Sebut Saja Perkataan Ni, Ramai Trader Tarik Muka

Pandangan salah seorang trader yang ditemuramah oleh Kathy Lien, Hoosain Harneker adalah nasihat yang paling praktikal.
Tiada siapa pun yang boleh kuasai skil profesional dengan sekelip mata. Doktor akan practice ke atas mayat, peguam menggunakan masa yang agak panjang berlatih berbicara dalam moot court dan mekanik belajar membaiki enjin bukan hanya semalaman.
Practice tidak menjanjikan kejayaan tapi tiada practice pasti tak rasa lah kejayaan tu.
Hoosain memilih pasaran Foreign Exchange sebagai pasaran utamanya memperoleh keuntungan.
Setiap daripada broker FX akan menyediakan platform latihan yang kita tahu sebagai Demo Account untuk kita berlatih dan belajar technical analysis di situ.
Wang maya diberikan, dan pilihan laverage juga boleh dipilih untuk memberi pengalaman kepada kita ber-eksprimen untuk memantapkan skil trading kita.
Dalam pasaran lain pula, seperti saham terdapat software yang membolehkan trader untuk paper trade dahulu untuk dapat feel persekitaran pasaran dengan baik.
 Salah seorang lagi yang ditemuramah oleh Kathy adalah Paul Willete yang trade pasaran ekuiti atau saham mengambil masa 3 bulan untuk paper trader kemudian barulah ke pasaran sebenar.
Nasihat keras daripada Hoosain adalah ;
“Walaupun sukar untuk kekal bersemangat trade akaun demo, tetapi mencapai tahap konsosten dengan akaun demo sangat penting, tambahan lagi jika dapat gandakan akaun demo tersebut sehingga 3 kali ganda. Daripada akaun demo, cari cara yang berkesan, teknik yang sesuai, pengurusan risiko yang ketat untuk mengajar diri lebih berdisiplin dan yakin dalam pasaran sebenar.”
Betul, sebut saja akaun demo, berapa ramai saja yang lama menggunakannya untuk practice practice & practice ilmu yang dipelajari?
Akibat mindset “cepat kaya” maka ramailah skip dan skip perkara asas yang boleh membantu dalam bidang ni.
Berapa ramai juga yang sebenarnya dapat gandakan akaun demo tersebut atau hanya sekadar bagi MC akaun demo, terus ke akaun live, deposit tanpa henti, MC pun tak terkira diakibatkan gelojoh masuk pasaran sebenar tanpa disiplin dan ilmu yang mencukupi.
Susah, penat, bosan dan lain-lain lagi menjadi alasan. Sebab tu 10% yang berjaya, mereka tak ada alasan. Kalau senang, semua orang dah buat. Kan?


USD Kekal Jadi ‘King’, Apa Cerita Mata wang Lain?

Pengukuhan dolar greenback berpanjangan pada sesi Eropah, dengan raja mata wang itu kini berada di landasan untuk keuntungan minggu keempat berturut-turut.
Data keluaran dalam negara kasar (KNDK) Amerika Syarikat yang diterbitkan pada Khamis menunjukkan ekonomi negara itu kekal mengukuh pada suku keempat walaupun sedikit menurun daripada anggaran awal.
Ini disokong oleh pasaran buruh yang ketat di mana bilangan rakyat Amerika yang memfailkan tuntutan faedah pengangguran menurun pada minggu lalu.
Ekoran itu, indeks dolar yang mengukur kekuatan dolar greenback terus menguat pada sekitar paras tertinggi enam minggu pada 104.70 berbanding enam mata wang utama lain.
Perhatian pelabur kini tertumpu kepada penerbitan data perbelanjaan penggunaan peribadi AS untuk bulan Januari, yang juga merupakan ukuran inflasi pilihan Fed.
 Sementara itu, mata wang euro kekal merosot susulan data yang menunjukkan ekonomi terbesar Eropah, Jerman menguncup 0.4% pada suku keempat.
Penggubal dasar Bank Pusat Eropah (ECB) terus menawarkan kenyataan hawkish, di mana yang terbaru Joachim Nagel mengatakan bahawa beliau tidak menolak untuk menaikkan kadar faedah selanjutnya selepas bulan Mac.
Selain itu, mata wang pound diniagakan sedikit berubah dengan harga cuba bertahan daripada jatuh di bawah paras harga 1.2000 berbanding US dolar.
Di sisi lain, dolar Aussie dan New Zealand masing-masing terus didagangkan lebih rendah berbanding US dolar.
Mata wang yen pula menyusut rendah selepas calon gabenor Bank of Japan (BOJ) Kazuo Ueda menawarkan kenyataan berbaur sedikit dovish yang mengatakan dasar monetari semasa adalah wajar.
Nak belajar macam mana news boleh beri impak pada pasaran mata wang? Jom sertai komuniti kami! – JOIN SINI


Data Jualan Runcit UK Catat Penurunan Menepati Ramalan Pasaran

Sesi pasaran Eropah hari ini semestinya akan memberi lebih tumpuan terhadap dagangan Pound Sterling berikutan pelabur sedang menunggu keputusan mesyuarat polisi monetari oleh Bank of England (BOE) dijangka pada jam 7 petang waktu Malaysia.
Menjelang keputusan mesyuarat beberapa jam lagi, tumpuan terarah sebentar kepada data jualan runcit di United Kingdom (UK) yang mencatatkan penurunan -0.2% untuk bulan Ogos, menepati jangkaan penurunan oleh pasaran.
Jika diteliti, bacaan data agak bercampur namun laporan data tidak begitu merosot berikuta aktiviti perbelanjaan masih dalam keadaan sederhana pada awal suku ketiga dan perkara tersebut berpotensi untuk menyokong semula ekonomi selepas ini.
 Menurut sumber kerajaan UK, Setiausaha Brexit Stephen Barclay akan berkunjung ke Brussels untuk mengadakan pertemuan bersama Suruhanjaya Eropah pada Jumaat. Setakat itu, tiada maklumat lanjut berhubung perkara tersebut.
Beberapa penganalisis pasaran termasuk dari bank-bank utama, menjangkakan BOE tidak akan memberikan sebarang kejutan pada keputusan mesyuarat kali ini dan berkemungkinan unjuran polisi masih terus dikekalka sehingga November.
Keputusan polisi kadar faedah UK dilihat masih terikat pada hasil rundingan Brexit di samping kebimbangan terhadap risiko kegawatan ekonomi UK terus mempengaruhi bacaan data yang lemah kebelakangan ini.
Oleh itu, pelabur berkemungkinan tidak menjangkakan pergerakan yang besar pada dagangan Pound susulan keputusan mesyuarat diumumkan sebentar lagi. Namun, kenyataan susulan oleh bank pusat mampu memberi impak lebih besar dengan pelabur akan mentafsir isyarat polisi monetari untuk masa yang akan datang.


Ulasan Semua News Besar Pasaran Forex Pada Minggu Lalu (2-6 April)

US dollar didagangkan bercampur-campur tetapi masih membuat kenaikan pada minggu lalu. US dollar dilihat mengukuh berbanding Yen, Swissy, Euro dan Aussie tetapi kalah berbanding CAD, GBP dan NZD.
Matawang greenback (USD) memulakan dagangan pada Isnin lalu dengan membuat pengukuhan walaupun tiada pemangkin yang jelas menyokong kenaikan itu. Ia sedikit membingungkan dengan sentimen pada hari tersebut adalah negatif terutamanya selepas China mengumumkan tariff terhadap import produk AS.
Pada Selasa, USD mulai melemah berbanding matawang utama khususnya dalam sesi Asia berikutan kebimbangan pasaran terhadap perang perdagangan. Namun, USD mula menguat semula pada sesi London hari yang sama.
USD sedikit tertekan pada Rabu apabila Trump mengancam untuk mengenakan tariff kepada 1,300 produk China sebagai tindak balas. Kelemahan USD lebih jelas dilihat pada petang Rabu apabila China mengumumkan tariff terhadap 106 produk AS yang berjumlah $50 billion. Namun, kelemahan ini tidak berpanjangan kerana pasaran melihat AS dengan mudah dapat berhadapan dengan tariff tersebut, ditambah pula dengan komen positif oleh penasihat ekonomi Trump pada penghujung sesi Rabu.
US dollar pada Khamis bergerak lebih kukuh apabila terdapat komen-komen positif oleh AS sejak daripada Rabu khususnya oleh penasihat ekonomi AS iaitu Larry Kudlow. Komen beliau yang terbaru menunjukkan AS-CHINA dalam rundingan dagangan dan kedua-duanya dijangka mengurangkan halangan perdagangan iaitu tariff.
Malangnya, data NFP pada Jumaat gagal menyokong kenaikan US dollar dengan data yang bercampur-campur. Kadar gaji meningkat dengan baik, tetapi tambahan pekerjaan (NFP) jatuh mendadak dengan kadar pengangguran yang meleset daripada jangkaan.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

26 – 30 Mac
2 – 6 April

Eur/Usd- Jatuh 192 pip
Eur/Usd – Jatuh 129 pip

Usd/Jpy – Naik 238 pip
Usd/Jpy – Naik 183 pip

Gbp/Usd– Jatuh 235 pip
Gbp/Usd – Naik 139 pip

Usd/Chf- Naik 150 pip
Usd/Chf – Naik 129 pip

Usd/Cad– Sideway 125 pip
Usd/Cad – Jatuh 211 pip

Aud/Usd– Jatuh 114 pip
Aud/Usd – Sideway 78 pip

Nzd/Usd– Volatile 121 pip
Nzd/Usd – Volatile 127 pip

Jom kita lihat ulasan data-data penting minggu lalu:

Penetapan polisi monetari RBA (Selasa)

Bank pusat Australia (RBA) mengekalkan kadar faedahnya di paras terendah 1.50% pada Selasa. RBA mengekalkan kadarnya seperti yang dijangka sejak ia diturunkan kepada 1.50% pada Ogos 2016. Gabenor Philip Lowe mengatakan, “inflasi dijangka akan kekal di paras rendah pada tempoh ini, berikutan peningkatan yang rendah dalam kadar gaji dan juga persaingan sengit dalam perniagaan.”
“Kadar pengangguran dijangka akan terus berkurangan dengan inflasi akan menuju sasaran tetapi secara beransur-ansur.”
 Lowe juga telah beberapa kali mengulangi komen bahawa bank pusat tidak melihat kenaikan kadar faedah dalam masa terdekat. Dalam ucapan Gabenor Lowe, beliau mengulangi kebimbangannya terhadap paras hutang yang tinggi dan tahap pendapatan rendah isirumah dan impaknya kepada perbelanjaan isirumah.
Dengan pengumuman bank pusat tengah hari tadi, RBA menunjukkan pasaran bahawa mereka tidaklah terburu-buru untuk menaikkan kadar faedah pada masa ini.

Indeks harga GDT (Selasa)

Indeks harga GDT iaitu data yang mengira perubahan harga produk tenusu di New Zealand merosot lebih rendah berbanding sebelum itu. Indeks ini jatuh 0.6% berbanding 1.2% sebelum ini.

Data PMI ISM sektor perkhidmatan Amerika (Rabu)

Ini adalah indeks sektor perkhidmatan di Amerika Syarikat yang mewakili sejumlah besar aktiviti ekonomi secara keseluruhan di negara ini. Oleh itu, data ini lebih penting berbanding dengan data ISM manufacturing PMI. Bacaan terkini indeks meleset kepada 58.8 daripada 59.5 sebelum ini. Indeks pekerjaan sektor ini pula meningkat kepada 56.6 berbanding 55 sebelum ini.

Data PMI sektor perkhidmatan UK (Khamis)

Aktiviti ekonomi dalam sektor perkhidmatan UK merosot pada Mac yang turut meleset lebih daripada jangkaan. Bacaan kali ini mengurangkan keyakinan terhadap ekonomi British di mana sektor perkhidmatan mewakili 80% Keluaran Dalam Negara Kasar (GDP). Markit melaporkan indeks PMI sektor perkhidmatan merosot kepada 51.7 berbanding bacaan yang dicatat sebelum ini 54.5 Jangkaan pasaran untuk data kali ini ialah 53.9

Data pekerjaan Amerika Syarikat, NFP (Jumaat)

Data pekerjaan Amerika Syarikat yang dikeluarkan pada Jumaat bercampur-campur di mana tambahan pekerjaan jauh meleset daripada jangkaan dengan kadar gaji menepati jangkaan pasaran. Non-Farm Payroll hanya bertambah sebanyak 103,000 pada Mac berbanding jangkaan 190,000. Data kali ini jauh meleset daripada bacaan sebelum ini yang merekodkan tambahan 313,000 pekerjaan.
Kadar pengangguran juga meleset daripada jangkaan dengan catatan 4.1% lebih tinggi daripada jangkaan 4.0%. Bacaan kali ini tidak berubah daripada sebelum ini.
Manakala bacaan yang lebih penting iaitu, average hourly earnings menepati jangkaan pasaran dengan kenaikan 0.3%.


Sentimen & News Gbp/Usd Pada Minggu Ke-Empat 2017

Minggu lepas merupakan minggu yang cemerlang untuk pasangan matawang Pound dengan Gbp/Usd menguat 430 pip dari paras terendah selepas ‘gap besar’ yang berlaku pada Isnin.
‘Gap down‘ yang berlaku ini adalah disebabkan laporan yang mengatakan, Perdana Menteri UK Theresa May akan menyampaikan ucapan yang memberi gambaran ‘Hard brexit‘, bahawa UK tidak akan berusaha mendapatkan akses pasaran tunggal EU. Gbp/Usd mencapai paras terendah sejak tiga bulan lalu di bawah paras 1.2000.
Walaupun begitu, Gbp/Usd menguat seawal sesi dagangan Isnin sehinggalah sebelum Theresa May menyampaikan ucapan Brexit beliau. Pasangan matawang in meneruskan lagi kenaikannya selepas ucapan May sehingga mencatatkan kenaikan 3% dalam masa sehari yang merupakan kenaikan terbesar sejak 1998.
Kenaikan pada Selasa adalah disebabkan keputusan May yang akan berusaha memeterai perjanjian perdagangan bebas bersama EU, walaupun beliau mengatakan ini bukan bermakna UK menjadi ahli dalam pasaran tunggal EU.
 Matawang Gbp akan terus bergerak melalui sentimen dengan keputusan ‘Supreme Court UK‘ akan dikeluarkan esok sama ada kerajaan UK perlu mendapatkan pengesahan dari Parlimen atau tidak bagi meneruskan proses Brexit (memenuhi artikel 50).
Dalam jangka masa pendek Gbp/Usd juga akan terus dipengaruhi oleh pengumuman polisi ekonomi pentadbiran baru US. Sepanjang minggu ini US dolar akan terus digerakkan oleh komen dari pentadbiran Trump khususnya berkaitan polisi fiskal dan pendirian terhadap China.
Selain itu, data-data berikut akan turut mempengaruhi sentimen dan fundamental semasa Gbp/Usd:

Komen dari Presiden Trump (Sepanjang Minggu)
Inventori Minyak Mentah US : 25 Januari 2017 (Rabu, 11.00pm)
Bacaan awal pertumbuhan UK q/q: 26 Januari 2017 (Khamis, 5.30pm)
Data Tuntutan Pengangguran US : 26 Januari 2017 (Khamis, 9.30pm)
Data KDNK US : 27 Januari 2017 (Jumaat, 9.30pm)
Data Durable goods US: 27 Januari 2017 (Jumaat, 9.30 malam)


Analisis Teknikal USD/JPY – Timeframe H1 – 21/2/2018

Jika diperhatikan, harga USD/JPY gagal untuk breakout Key Support mingguan yang berada di sekitar harga 105.64 Jumaat lalu dan membentuk reversal candlestick pinbar bullish di timeframe daily. Kenaikan minggu ini hampir mencecah 130 pips dan secara teknikalnya, dijangkakan kenaikan ini adalah retracement/correction selagi ia tidak breakout 108.40.
 Oleh itu, sekiranya ia masih tidak breakout 108.40, peluang yang boleh diperhatikan sebelum ia bearish adalah sekitar harga 107.80 – 108.10 iaitu Key Resistance Zone H1 yang berpotensi membentuk new LH bagi timeframe daily. Jika bearish, target terhampir adalah ke sekitar 107.10 atau ke support 106.80.
Walaubagaimanapun, sekiranya ia breakout USD/JPY berkemungkinan akan mulai mengorak langkah untuk bullish ke harga lebih tinggi pada minggu ini. Jadi, Key Resistance Zone ini penting untuk diperhatikan samaada ia akan dibreakout atau sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/JPY Berehat Dari Penurunan, Isyarat ‘Bullish’ Menjelang Mesyuarat BOE?

Dagangan Pound mula menunjukkan sedikit pemulihan berbanding prestasi suram sejak minggu lalu sementara pelabur kini sedang menantikan pula keputusan mesyuarat bank pusat England selepas keputusan mesyuarat FOMC menjadi tumpuan awal pagi tadi.
Bank of England (BOE) dijangka bakal meningkatkan kadar faedah sebanyak 25 mata asas pada mesyuarat polisi kali ini.
Situasi ini dilihat bakal menyokong pengukuhan semula Pound selepas mata wang Britain itu turut menerima tekanan laporan data pekerjaan UK yang diterbitkan pada Selasa lalu dengan bacaan yang kurang memberangsangkan.
Meneliti pergerakan harga pada carta pasangan mata wang GBP/JPY, harga dilihat telah mula menunjukkan corak peningkatan semula harga selepas mendatar pada zon sokongan harga 162.00.
Mata wang Yen dijangkakan untuk terus bergerak suram dalam pasaran susulan tindakan bank pusat Jepun yang ingin mengekalkan pelonggaran dasarnya, memilih untuk tidak mengikuti jejak langkah bank-bank pusat utama lain yang telah beralih ke fasa pengetatan.
Corak peningkatan harga yang dipapar pada carta GBP/JPY semalam dilihat lebih perlahan berbanding penurunan yang telah berlaku sejak minggu lalu, namun pelabur tidak menolak sebagai isyarat awal untuk perubahan trend harga.
 Kenaikan harga pada sesi New York semalam dilihat telah melepasi paras rintangan Moving Average 50 (MA50) pada rangka masa 1 jam dan memberi jangkaan potensi untuk kenaikan harga lebih tinggi.
Sekiranya kenaikan harga berjaya dikekalkan hari ini, harga dilihat akan menguji rintangan pada 164.500 sebelum lonjakan seterusnya bakal mensasarkan semula ketinggian pada zon 168.700 yang dicapai pada minggu lalu.
Sebaliknya jika penurunan harga berlanjutan lagi menuju dagangan penghujung minggu ini, harga berkemungkinan susut lebih rendah di bawah zon 162.00 untuk memberi isyarat menyambung trend bearish sebelum ini.
Penurunan harga yang diteruskan dilihat boleh mencecah sehingga ke paras 157.700 sekiranya US dolar berjaya mengukuh semula dan menekan harga lebih rendah.
Lihat gambar carta harga GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini yang Berlaku Dalam Pasaran Forex Setakat Malam Ini

Penguatan US dolar yang masih di tahap minimum dan hasil bon global yang berada di paras rendah telah memberi sokongan kepada emas, walaupun pergerakan pasaran ketika ini masih kecil sementara menunggu berita-berita yang menggerakkan pasaran.
Harga emas pada Jumaat bergerak tinggi berikutan komen terbaru Presiden Fed New York, William Dudley yang menyatakan ekonomi AS tidak berada dalam keadaan bahaya ‘terlalu-panas’ (overheating) dan tiada keadaan yang tergesa-gesa bagi menaikkan kadar faedah.
US dolar sedikit menguat pada sesi Asia hari ini, dengan Usd/Jpy menguat sehingga 111.58 dan kini berada di bawah paras harga 111.50 yang menjadi resistance terdekat ketika ini.
Terdapat kebimbangan yang menyelubungi Korea Utara dengan Presiden Trump dilihat bercadang memberi tekanan yang lebih kuat kepada China supaya menyatakan pendirian yang lebih tegas kepada Pyongyang dan berkemungkinan mengambil tindakan unilateral jika China tidak bertindak.
 Selain itu, terdapat juga kebimbangan yang menyelubungi polisi perdagangan menjelang pertemuan Trump dan President China Xi Jinping pada Khamis dan Jumaat.
Selepas penyusutan awal, bon kerajaan AS mendapat semula sokongan pada Isnin dengan bon 10-tahun susut kepada 2.38% dan terdapat juga peningkatan kepada bon Eropah. Walaupun jangkaan kenaikan kadar faedah secara berperingkat, peningkatan permintaan kepada bon kerajaan 10 Tahun AS telah menyerap tekanan kejatuhan komoditi emas.
Data terbaru dari AS iaitu PMI sektor pembuatan yang dikeluarkan sebentar tadi susut sedikit kepada 57.2 dari 57.7, namun sama seperti jangkaan pasaran. US dolar melemah selepas 15 minit data ini dikeluarkan dengan Emas menguat hampir 50 pip setakat pada masa artikel ini ditulis.
Akhir sekali, jangan lupa untuk mengikuti ulasan dari kami tentang komen dari ahli-ahli FOMC yang akan berucap pada Isnin dan Selasa minggu ini.


Kedudukan Terkini Matawang Dalam Sesi Dagangan Eropah, Aussie Dan Kiwi Susut

Matawang Aussie dan Kiwi menyusut berbanding matawang U.S dolar pada pembukaan pasaran Eropah berikutan matawang greenback yang mula melemah daripada rentetan dariapda isu pelan reformasi cukai.
AUD hanya menyusut sebanyak 0.10% kepada 0.7653 berbanding U.S dolar setakat jam 04.05 petang.
U.S dolar mula menyusut apabila Senat Republik  mengwar-warkan pelan perlaksanaan cukai yang berbeza dengan perlaksanaan cukai daripada The House.
Berdasarkan rangka pelan The House, cukai korporat akan dipotong dari 35% kepada 20%, tetapi Senat merencanakan untuk menangguhkan perlaksanaan tersebut sehingga 2019.
 Kedua-dua pelan potongan cukai tersebut akan menambahkan $1.5trillion bajet defisit keatas U.S dan hutang negara.
Segelintir pelabur percaya bahawa perlaksanaan reformasi cukai akan mengukuhkan lagi pertumbuhan ekonomi dan akan mendorong The Fed untuk meningkatkan kadar faedah.
NZD kekal stabil berbanding U.S dolar pada 0.6933 sebelum menyusut sebanyak 0.19% kepada 0.6925 setakat jam 04.05 petang.
Indeks US dolar yang mengukur kekuatan matawang greenback berbanding enam matawang yang lain mengukuh sedikit sebanyak 0.02% setakat jam 4.05 petang kepada 94.44. Pengukuhan dolar didorong oleh tumpuan pasaran pada data yang akan dikeluarkan.
Matawang euro menyusut berbanding U.S dolar iaitu sebanyak 0.23% kepada 1.1640 setakat jam 4.05 petang. Manakala GBP/USD menyusut sebanyak 0.74% kepada 1.3095 berikutan isu kepimpinan perdana menteri UK, Theresa May.
USD/CAD mengukuh sebanyak 0.03% kepada 1.2687 setakat jam 4.05 petang.


Ulasan Data NFP Dan Kesannya Kepada Pergerakan EUR/USD Pada Jumaat

Pasti ramai yang tertanya-tanya dengan kejatuhan pasangan matawang EUR/USD walaupun data pekerjaan US (Non- Farm Payroll, NFP) yang dikeluarkan adalah negatif.
Average hourly earnings (purata gaji per/jam) jatuh kepada 0.1% berbanding sebelum ini pada Julai naik 0.3% dan jangkaan pasaran dengan kenaikan 0.2%.
Non-farm employment change (perubahan jumlah pekerjaan bukan perladangan) pula hanya menambah 156,000 berbanding jangkaan 180,000 dan bacaan sebelum ini pula di revised down (dikaji semula) kepada 189,000 dari 209,000 yang direkodkan sebelum ini. Manakala kadar pengangguran naik kepada 4.4% yang mana adalah tidak bagus kepada pasaran pekerjaan.
Oleh sebab itu, kita masih melihat EUR/USD naik pada mulanya atas sebab data NFP US yang negatif kepada USD. EUR/USD naik 63 pip pada mulanya dalam time-frame satu jam selepas pengumuman data pukul 8.30 malam Jumaat.
 Namun, tidak sempat EUR/USD meneruskan kenaikan, satu berita dikeluarkan oleh Bloomberg bahawa ECB tidak akan membuat sebarang pengumuman tentang pengurangan rangsangan (tapering) sehingga Disember. Hal ini telah menyebabkan EUR/USD membuat pullback selepas naik 63 pip.
Bloomberg juga melaporkan ECB akan sangat berhati-hati dalam komunikasi mereka di mana ia dilihat sebagai kurangnya keyakinan bank pusat untuk memberikan komen yang lebih hawkish selepas ini.
Hal ini lah yang menyebabkan EUR/USD jatuh semula di mana market sebelum ini menjangka ECB akan mengumumkan tentang tapering dalam mesyuaratnya minggu depan.

Walaubagaimanapun, berita yang dikeluarkan oleh Bloomberg ini bukanlah berita rasmi, dan pasaran masih akan menunggu isyarat-isyarat yang lebih jelas dalam mesyuarat ECB pada 7 September.


GBP/USD Melonjak Rekodkan Kenaikan Harian Terbesar Sejak Jun!

Mesyuarat dasar monetari bank pusat England menjadi tumpuan pada sesi Eropah semalam yang turut mengundang kejutan oleh pengukuhan Pound.
Bank of England (BOE) mengekalkan kadar faedah di paras 0.10% dan juga mengekalkan sasaran pembelian aset berjumlah £895 bilion.
Namun, pelabur memberi tumpuan terhadap kenyataan hawkish BOE. Ahli mesyuarat MPC sebulat suara bersetuju untuk kadar dikekalkan, tetapi undian untuk langkah pengurangan pembelian aset (tapering) telah bertambah.
Penggubal polisi masih lagi berwaspada terhadap ketidaktentuan pasaran buruh, namun memberi isyarat untuk pengetatan polisi di mana kenaikan kadar akan diutamakan berbanding tapering.

Menarik perhatian pasaran terhadap pergerakan harga pada carta pasangan mata wang GBP/USD semalam, harga telah mencatatkan kenaikan harian 140 pips yang merupakan kenaikan harian terbesar sejak Jun.
 Melepasi rintangan pada 1.37000, harga telah mencapai ke paras ketinggian sekitar 1.37500 pada sesi New York semalam dan sedikit susut pada penghujung sesi.
Dengan isyarat perubahan trend bullish selepas harga bergerak semula di atas halangan Moving Average 50 (MA50), akan menjangkakan kenaikan seterusnya menuju paras 1.38000 untuk harga menguji zon SBR (support become resistance) tersebut.
Sekiranya penurunan harga berlaku semula, zon 1.37000 bakal diuji semula dan berpotensi menjadi zon penting yang boleh menyokong harga meneruskan kenaikan.
Penurunan di bawah zon 1.37000 akan mendorong harga menuju semula ke zon support 1.36000 yang masih belum berjaya ditembusi pada minggu ini.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Safe Haven Emas Terus Ditinggalkan, Harga Susut Tiga Hari Berturut-turut

Harga emas meneruskan semula penurunan pada hari Rabu, ditekan oleh dolar yang mengukuh menjelang pemilihan pengerusi Fed yang baru oleh Trump yang dijangka bakal diumumkan pada minggu hadapan.
Pasaran hadapan emas bagi bulan Disember di Comex NYMEX susut 0.22% kepada $1275.57 per auns dan indeks US dolar naik 0.03% kepada 93.86 pada jam 11.25 pagi.
Pada hari Selasa lalu, harga emas jatuh tiga hari berturut-turut selepas para pelabur terus meninggalkan safe have emas apabila sentimen risk-on menguasai pasaran berikutan pengukuhan US dolar sejak awal minggu ini.
 Pengukuhan US dolar turut didorong oleh pertumbuhan sektor pembuatan dan perkhidmatan US yang positif, spekulasi pilihan calon pengerusi Fed baru yang lebih hawkish berbanding Yellen dan juga perkembangan yang positif terhadap progres reformasi cukai Trump.
IHS Markit semalam melaporkan peningkatan dalam PMI Pembuatan US ke paras 54.5 bagi bulan Oktober, lebih tinggi berbanding bacaan 53.1 pada bulan September.
Sektor perkhidmatan juga stabil didorong oleh peningkatan pengambilan pekerjaan dan optimis para peniaga pada bulan Oktober. Bacaan indeks 55.9 lebih tinggi berbanding ramalan penganalisis 55.6
Walau bagaimanapun, penurunan harga emas sedikit terhalang pada pertengahan sesi lalu apabila ketidaktentuan terhadap jangkaan kadar faedah dinaikkan dan pemotongan cukai muncul semula selepas 3 ahli republik tidak bersetuju dengan rancangan reformasi cukai tersebut.


Analisis GOLD – Apa Sudah Jadi? Emas Langsung Tidak Bergerak

Meneliti pergerakan harga pada carta XAU/USD yang mengukur nilai emas berbading USD tampaknya mempersembahkan rentak yang sedikit rancak di ketika pembukaan sesi New York semalam (Khamis).
Hasil perbendaharaan 10 tahun Amerika Syarikat (AS) yang memapar lonjakan serta bacaan baik dari indeks perbelanjaan peribadi pengguna AS sama sekali telah menekan harga emas kembali menyusut.
Namun kemudiannya penyusutan harga itu nampaknya tidak dapat bertahan setelah harga sekali lagi mendaki untuk terus berlegar-legar pada zon 1800.00 dan paras halangan Moving Average 50 (MA50).
Dagangan emas dilihat terus mendapat kesempatan untuk kekal cenderung dalam mencatat kenaikan susulan dolar greenback masih dihantui kelemahan angkara sentimen pasaran risk-on pada ketika ini.
Secara tidak langsung ia juga turut menggambarkan bahawa pelabur sedikit berselera dalam suasana pasaran setelah mengambil perkembangan yang positif mengenai Omicron hasil daripada kajian pakar.
Dalam pada itu, pasaran kemungkinan tidak akan mengabaikan pada langkah pengurangan pembelian bon (tapering) dan kenaikan kadar faedah lebih awal yang ingin dilakukan oleh Federal Reserve (Fed).
Yakni yang mana langkah tersebut dijangka akan menyampaikan pengukuhan kepada dolar greenback dan sekali gus bakal memberi tekanan serta mempengaruhi pergerakan untuk menyusut lebih parah.
 Tetapi pasaran emas serta kebanyakan komoditi nampaknya ditutup pada dagangan hari ini (Jumaat) berikutan segelintir pelabur dan pasaran sedang membuat persediaan untuk merayakan hari Krismas.
Oleh itu, penganalisis menjangkakan bahawa pergerakan harga kebarangkalian akan membuat gap pada awal pembukaan dagangan minggu hadapan.
Paras ketinggian 4 minggu sekitar 1814.00 akan kekal menjadi sasaran utama pelabur sekiranya harga terus membuat kenaikan sebelum harga dijangka bakal memapar cubaan untuk menguji zon 1830.00.
Dengan nada berbeza pula jikalau sebaliknya, zon 1800.00 sudah semestinya bakal dijadikan sebagai zon yang akan dicecah terlebih dahulu andai kata harga kembali membuat penurunan harga semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Beri Harapan Kepada Pelabur Untuk Melonjak Kembali

Penyusutan semula US dolar dalam pasaran khususnya pada sesi New York semalam telah memberi kesempatan mata wang utama lain dalam pasaran untuk didagangkan meningkat termasuk Pound Sterling.
Pergerakan harga pada carta pasangan mata wang GBP/USD mula pamerkan lonjakan pada sesi Eropah semalam setelah pergerakan mendatar harga untuk beberapa sesi sejak awal minggu lagi.
Pada dagangan Selasa semalam, harga telah berjaya membuat kenaikan melepasi paras 1.38300 dan juga paras sokongan Moving Average 50 (MA50) pada rangka masa 1 jam bagi isyarat awal trend bullish.
Mata wang Pound disokong oleh perkembangan positif program vaksinasi di UK di samping Gabenor bank pusat England yang turut optimis terhadap pemulihan ekonomi semasa.
Kenaikan harga semalam mencatatkan paras tertinggi harian pada sekitar 1.39250 sebelum menutup dagangan sesi New York sedikit rendah semula.
Bersambung pada sesi Asia pagi ini, harga sedikit susut lebih rendah dengan melihatkan pergerakan US dolar yang turut meningkat semula.
Namun, harga yang berlegar pada zon tumpuan itu dilihat akan menguji paras sokongan MA50 untuk isyarat pergerakan harga seterusnya.
 Kenaikan harga bakal dijangka diteruskan lebih tinggi melepasi paras ketinggian semalam untuk menuju semula pada paras rintangan 1.40000.
Paras rintangan tersebut gagal ditembusi setelah diuji beberapa kali pada dagangan minggu lalu sebelum pasaran menyaksikan kejatuhan harga lebih rendah.
Sekiranya harga kekal membuat penurunan semula, zon support pada 1.37000 dilihat akan menjadi destinasi tumpuan utama harga.
Pelabur juga akan berwaspada menjelang laporan data Keluaran Dalam Negara Kasar UK pada penghujung minggu yang menjadi antara data tumpuan bank pusat.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


6 Berita Data Ekonomi Penting Tumpuan Pasaran Minggu Ini (17-21 Jan 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Keluaran Dalam Negara Kasar China (Isnin 10.00 Pagi): Pertumbuhan ekonomi kedua terbesar dunia untuk suku terakhir 2021 akan menjadi penilaian pelabur dengan angka ramalan pertumbuhan bakal menurun.
Laporan Data Pekerjaan UK (Selasa 3.00 Petang): Mata wang Pound bakal dipacu oleh terbitan laporan pekerjaan UK pada minggu ini yang akan menjadi tumpuan bank pusat dalam penetapan dasar monetari.
 Sentimen Ekonomi Jerman Tinjauan ZEW (Selasa 6.00 Petang): Data tinjauan ini menjadi salah satu indikator yang menilai kesihatan semasa ekonomi Eropah. Bacaan yang masih kekal berada di atas paras 0.0 terus memberi isyarat yang positif terhadap perkembangan ekonomi walaupun berdepan pelbagai risiko.
Data Inflasi UK (Rabu 3.00 Petang): Turut akan menjadi tumpuan bank pusat England (BOE) dalam pengetatan dasarnya, kadar inflasi di UK akan dipantau. Pasaran bakal menjangkakan inflasi tahunan UK meningkat ke paras tertinggi lebih sedekad.
Data Inflasi Kanada (Khamis 9.30 Malam): Bacaan bulanan bagi inflasi di Kanada diramalkan menurun yang berkemungkinan akan mempertimbangkan rancangan bank pusat Kanada untuk meneruskan pengetatan dasar monetari sebelum ini.
Laporan Data Pekerjaan Australia (Khamis 8.30 Pagi): Ekonomi Australia dijangka mencatatkan pertambahan pekerjaan yang lebih rendah pada Disember 2021, 60,000 berbanding 366,100 pada bulan sebelumnya.


US Dollar Menguat Selepas Data Positif Pertumbuhan GDP A.S.

US dollar tidak banyak berubah selepas data yang ditunggu-tunggu pasaran minggu ini merekodkan bacaan memberangsangkan. Walaupun tidak banyak berubah, US dollar menambah lagi pengukuhannya walaupun telah mula menguat sejak sesi Asia pada Rabu.
Ekonomi Amerika Syarikat berkembang pada kadar terpantas pada suku terakhir tahun lalu lebih daripada jangkaan pasaran. Ini adalah bacaan terakhir pertumbuhan ekonomi (GDP) Amerika Syarikat bagi suku keempat tahun 2017. Data kali ini sangat penting kerana ia akan melengkapkan bacaan pertumbuhan sepanjang tahun lepas.
 Petunjuk ekonomi pertumbuhan (GDP) penting bagi melihat prestasi ekonomi dan kesihatan ekonomi semenjak Donald Trump mengambil alih tampuk pemerintahan daripada Obama.
Trump menjadi Presiden A.S. sejak awal tahun 2017 dan telah berusaha mengembangkan fiskal dengan menambah perbelanjaan Amerika Syarikat dan juga pemotongan cukai.
Keluaran dalam Negara Kasar (GDP) mencatat pertumbuhan 2.9% secara tahunan berbanding jangkaan 2.7%. Bacaan kali ini lebih tinggi daripada bacaan awal 2.5% yang dilaporkan sebelum ini disebabkan kajian semula lebih tinggi data ‘perbelanjaan pengguna’ iaitu komponen terpenting dalam ekonomi A.S.


Sentimen Semasa Pasaran Forex Setakat Pada Awal Sesi New York

US dollar pada awal pembukaan sesi dagangan New York melonjak berbanding matawang-matawang utama yang lain pada Selasa. Matawang greenback  ketika ini menguat berbanding Euro, GBP, dan Yen.
Indeks US dollar yang mengukur kekuatan matawang greenback berbanding enam matawang yang lain naik 0.21% setakat pada pukul 10.29 malam. Tidak banyak data penting yang dikeluarkan pada awal minggu ini dan pergerakan pasaran setakat ini lebih banyak dipengaruhi oleh sentimen perang perdagangan.
EUR/USD setakat ini telah jatuh sebanyak 0.31%, GBP/USD pula jatuh 0.04% dan USD/JPY menguat sebanyak 0.56%. Pengukuhan USD berbanding Yen telah bermula sejak daripada awal sesi Asia lagi dan berterusan awal sesi New York.
Walaupun tidak banyak data penting pada awal minggu ini, esok pada Rabu akan bermula pengumuman data-data ekonomi penting yang termasuk ADP-NFP dan data ISM sektor ekonomi Amerika Syarikat. Jumaat adalah tumpuan utama pasaran minggu ini dengan laporan data NFP.
 Pergerakan pasaran setakat ini menunjukkan sentimen yang bercampur-campur oleh pasaran. Pada Isnin kita telah melihat kekuatan matawang US dollar dan ia sedikit lemah pada sesi awal hari Selasa. Namun, menjelang sesi New York matawang greenback menguat semula disebabkan tweet daripada Trump.
Bagi matawang AUD dan NZD yang turut mengaut keuntungan pada Selasa, kedua-dua matawang ini masih lagi kekal kukuh yang disokong oleh data sektor pembuatan Australia pagi tadi. Data PMI sektor pembuatan Australia adalah penyebab lonjakan matawang AUD sejak awal sesi Asia. Data merekodkan bacaan tertinggi 63.1 pada bulan lalu yang merupakan bacaan tertinggi sejak hampir 16 tahun lepas.
NZD/USD dan AUD/USD setakat ini masing-masing mencatat kenaikan 0.60% dan 0.20%.
Matawang Dolar Kanada (CAD) boleh dikatakan matawang paling kuat pada Selasa apabila terdapat laporan positif tentang NAFTA.  CAD meneruskan pengukuhannya pada Selasa dan setakat ini telah menyebabkan pair USD/CAD jatuh 0.74%
Matawang CAD juga dilihat mengukuh berbanding matawang-matawang utama yang lain. CAD/JPY setakat ini telah merekodkan kenaikan sehingga hampir 100 pip dengan GBP/CAD jatuh sehingga 111 pip.


Data Inventori Menjadi Fokus Utama Buat Pasaran Minyak Mentah Ketika Ini

Sesi Asia pada Selasa menyaksikan peningkatan terhadap harga komoditi hitam sementara menanti data industri mingguan terhadap inventori minyak mentah dan produk tapisan.
Di New York Merchantile Exchange, crude futures meningkat sebanyak 0.37 peratus kepada $49.09 setong manakala minyak Brent meningkat sebanyak 0.45 peratus kepada $51.85 setong.
Institut Petroleum Amerika (API) diramal akan mengeluarkan data inventori produk tapisan dan minyak mentah di Amerika Syarikat untuk minggu lepas. Kemudiannya, data tersebut akan disusuli dengan data rasmi dari Pentadbiran Maklumat Tenaga (EIA) yang akan dikeluarkan pada Rabu.
 Inventori minyak mentah dijangka melonjak sehingga 2.602 juta tong, manakala inventori petrol menurun sebanyak 2.231 juta tong.
Semalam, harga minyak mentah direkod menjunam pada Isnin walaupun OPEc dijangka akan melanjutkan pemotongan minyak mentah sehingga Jun. Hal ini kerana, pelabur kekal bimbang dengan tahap pengeluaran dan inventori minyak mentah yang semakin meningkat di AS.
Pemimpin G20 Kongsi Pendapat Yang Sama Terhadap Kepentingan Perdagangan Bebas


GBP/USD Papar Lonjakan Lagi, Petunjuk Permulaan Trend Bullish?

Faktor penyusutan US dolar pada dagangan Rabu semalam turut memberi ruang untuk harga meningkat pada carta pasangan mata wang GBP/USD yang memberi isyarat awal untuk perubahan trend.
Data ekonomi Amerika Syarikat (AS) yang diterbitkan pada sesi New York semalam mendorong prestasi suram US dolar selepas bacaan data laporan pekerjaan ADP dan pertumbuhan ekonomi AS suku keempat, agak mengecewakan.
Namun pelabur mungkin juga sedang berwaspada menantikan laporan pekerjaan NFP AS pada Jumaat sebelum menilai pergerakan harga selanjutnya khususnya buat mata wang US dolar.

Pada carta GBP/USD semalam, harga sekali lagi bergerak di atas paras 1.31000 sebelum kenaikan menguji semula zon rintangan 1.31700-1.32000 dengan kenaikan harian sekitar 90 pips dicatatkan.
Namun selepas menguji zon tersebut, harga kemudiannya susut semula sehingga ke penghujung sesi New York ke paras sekitar 1.31300 dan mendatar bersambung ke sesi Asia pagi ini (Khamis).
 Pelabur tidak menolak petunjuk untuk perubahan trend bullish selepas harga yang bergerak di atas paras sokongan Moving Average 50 (MA50) pada rangka masa 1 jam di carta GBP/USD semula.
Sekiranya paras tersebut kekal menyokong untuk kenaikan harga, zon rintangan 1.32000 akan terus diuji untuk kenaikan yang diteruskan.
Melepasi kenaikan pada zon tersebut akan mendorong pergerakan pada trend bullish harga untuk menuju ke zon rintangan pada ketinggian 1.33000 yang menjadi tumpuan minggu lalu.
Sebaliknya jika harga akur untuk susut lebih rendah semula di bawah paras 1.31000, penganalisis kekal melihat sasaran penurunan harga untuk menuju zon support pada 1.3000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Adakah USD Akan Kembali Merampas Takhta Selepas NFP?

Dolar Amerika terus diniagakan di paras terendah hampir satu bulan berbanding pesaing utamanya ketika tumpuan pasaran kini tertumpu pada laporan pekerjaan NFP AS yang akan dikeluarkan malam ini.
Berbanding kebanyakan matawang utama, indeks dolar diperdagangkan lebih rendah pada 98.18 pada sesi Eropah.
Dagangan greenback telah berada di bawah tekanan sejak data pekerjaan ADP pada Rabu lalu menunjukkan bacaan kurang memberangsangkan, menyebabkan jangkaan pasaran terhadap NFP malam ini juga lemah.
Walaubagaimanapun, data yang diterbitkan pada Khamis menunjukkan pemulihan pasaran buruh yang kuat susulan jumlah pemberhentian pekerja menurun ke tahap terendah dalam tempoh lebih 24 tahun.
Ini mendorong pelabur lebih berhati-hati dalam meletakkan posisi terhadap matawang dolar greenback.
 Matawang Asia, terus mendahului kenaikan dengan dolar kiwi terus meningkat lebih tinggi ke paras ketinggian sejak pertengahan Jun, sementara dolar Aussie menguat di tahap tertinggi satu bulan.
New Zealand nampaknya telah berhasil mengawal gelombang baru wabak Covid-19 dan jangkaan untuk bank pusat meningkatkan kadar faedah pada bulan Oktober kembali meningkat.
Matawang euro didagangkan kukuh dengan sokongan daripada kelemahan US dolar dan beberapa komen dari pembuat dasar Bank Pusat Eropah (ECB) yang hawkish. Terdapat juga spekulasi yang menyatakan bank pusat akan menarik semula rangsangannya susulan angka inflasi yang kuat.
Sementara pound pula kekal diniagakan tinggi, dengan tumpuan pasaran kini turut terarah pada pengumuman Perdana Menteri Boris Johnson mengenai kenaikan cukai pada minggu depan.
Matawang yen pula kekal didagangkan stabil, sementara pasaran saham Jepun pula meningkat susulan berita mengenai Perdana Menteri Jepun, Yoshihide Suga yang akan mengundurkan diri dari jawatannya.


Matawang Eropah menjadi tumpuan minggu ini

Kebanyakan pasangan matawang didagangkan dengan lebih tinggi berikutan kekuatan keseluruhan pasaran saham Amerika Syarikat.
S&P 500 Daily
Dow Jones Daily
Dow Jones Industrial Average dan S&P 500 dicatat menguat ke paras yang tertinggi setelah central banks dilihat sedang merangsang ekonomi.
Tiada tindakan yang terdekat pada minggu ini kecuali mesyuarat dasar kewangan polisi oleh European Central Bank pada khamis ini.
ECB dijangka tidak akan terburu-buru untuk merangsang ekonomi mereka bagi mengelakkan kejutan kepada pasaran.
Walaubagaimanapun, Mario Draghi dengan berhati-hatinya memberitahu kita bahawa mereka sedang memerhati pasaran dengan lebih dekat dan bersedia untuk mengambil apa-apa tindakan jika diperlukan.
Pada minggu hadapan kita akan melihat Bank of Japan akan mula melaksanakan beberapa tindakan tetapi buat masa sekarang, dilihat pergerakan Yen masih lagi lemah.
Peningkatan yield Amerika Syarikat sekaligus merancakkan USD/JPY. Kalendar ekonomi Amerika Syarikat dilihat agak lengan minggu ini jadi USD tidak akan bergerak secara drastik, tambahan lagi dengan data negara lain yang akan menggerakkan pasaran minggu ini.
 Matawang Eropah
Dalam masa yang sama, fokus utama kita adalah kepada matawang Eropah. Selain daripada mesyuarat ECB pada khamis ini, data PMI Eurozone juga akan dikeluarkan.
Tumpuan juga diberikan kepada matawang yang menggila akibat berlakunya Brexit hari itu iaitu Pound Sterling.
Sepertimana yang kita lihat, keputusan Brexit sedikit sebanyak membuatkan ekonomi UK merosot tetapi seteruk manakah akibatnya menjadi persoalan.
Pada minggu ini kita akan dapat lihat kesan Brexit dengan keluarnya data-data yang signifikan seperti :

Laporan harga pengguna
Data jualan runci
Laporan pasaran buruh

Data dan laporan ini akan menyiarkan keadaan ekonomi bagi keseluruhan untuk bulan Jun. Ia tidak akan menyatakan impak daripada Brexit, namun jika data yang dikeluarkan agak kurang baik maka tanggapan mengenai ekonomi setelah Brexit lebih teruk.
Sterling didagangkan dengan harga yang tinggi pada hari isnin kerana aliran M&A dan komen daripada Weale yang mahukan bukti lebih kukuh untuk memotong interest rate pada Ogos nanti.
Volatility tinggi pada GBP/USD menunjukkan masih adanya ketidakpastian dalam pasaran namun GBP masih lagi dilihat masih lemah dari timeframe yang lebih besar.
Kemungkinan besar laporan ekonomi UK pada minggu ini akan memberi kejutan negatif kepada Pound dan Pound akan kembali ke bawah.


AUD/USD – Harga Pulih Di Sesi Asia Selepas Terjunan Parah Minggu Lalu

Corak harga pada carta pasangan mata wang AUD/USD mula memaparkan penurunan ketika dagangan menuju penghujung minggu lalu.
Ini susulan pengukuhan yang telah dipaparkan oleh US dolar telah menghalang momentum peningkatan nilai dolar Australia sebelum ini yang dikejutkan dengan kenaikan kadar faedah oleh bank pusat Australia (RBA) pada mesyuarat polisi awal Mei lalu.
Minit mesyuarat yang akan diterbitkan pada esok (Selasa) akan diteliti dan bakal mempengaruhi pergerakan dolar Australia di sesi Asia sebelum laporan data pekerjaan dinantikan pula pada Khamis.
Pada carta AUD/USD minggu lalu, harga dilihat telah mencapai ketinggian sekitar 0.68100 pada Rabu sebelum harga memulakan corak penurunan hingga ke penghabisan minggu tersebut.
Setelah turun hingga ke zon 0.67000, harga menyambung lagi kejatuhan hingga akhirnya mencecah paras 0.66400 di sesi pasaran terakhir.
Pergerakan harga jika kekal di bawah paras halangan Moving Average 50 (MA50) pada minggu ini akan kekal menjangkakan trend bearish diteruskan lagi.
Sesi Asia pada pembukaan minggu ini dilihat memaparkan corak kenaikan awal menuju ke paras tumpuan 0.67000 dan dilihat bakal menguji halangan MA50.
 Sekiranya rintangan-rintangan berikut mampu diatasi, harga yang tembus lebih tinggi dijangka bakal menuju zon sekitar 0.67500 sebelum mencapai ketinggian dicapai minggu lalu.
Jika harga jelas memaparkan lonjakan yang bertenaga untuk menyambung corak kenaikan pada dagangan awal Mei yang lalu, sasaran untuk dicapai adalah pada 0.69000.
Namun jika harga berpatah arah membuat penurunan semula, trend bearish bakal diteruskan dengan jangkaan harga menuju zon support pada 0.65700.
Susut lebih rendah melepasi zon tersebut akan merekodkan paras terendah terbaru sejak November 2022.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda dan sertai Lucky Draw RM3,000 SaracenMarkets bulan ini. – KLIK DI SINI – UNTUK PM ADMIN


5 Berita Data Ekonomi Penting Tumpuan Pasaran Minggu Ini (4-8 April 2022)

Berikut merupakan sebahagian daripada data-data ekonomi penting yang bakal menjadi tumpuan pasaran minggu ini.
Mesyuarat Polisi Bank Pusat Australia (Selasa 12.30 Tengahari): Tidak seperti bank pusat yang lain, Reserve Bank of Australia (RBA) dijangka akan masih mengekalkan kadar faedah dan dasar monetari yang longgar.
Data PMI Perkhidmatan AS Tinjauan ISM (Selasa 10.00 Malam): Data tinjauan bagi sektor bukan pembuatan di Amerika Syarikat akan diteliti oleh pelabur untuk menilai prestasi semasa ekonomi. Angka bacaan yang meningkat akan menyokong peningkatan nilai US dolar.
 Minit Mesyuarat FOMC (Khamis 2.00 Pagi): Pelabur bakal meneliti butiran minit mesyuarat FOMC yang terbaru selepas Federal Reserve (Fed) telah memulakan langkah kenaikan kadar faedah dan dijangka akan berterusan untuk mesyuarat-mesyuarat berikutnya sehingga penghujung tahun.
Data Tuntutan Pengangguran AS (Khamis 8.30 Malam): Dijangka angka bagi kadar tuntutan pada minggu lalu tidak banyak berubah di paras 200,000 selepas bacaan yang meningkat tersebut pada minggu sebelumnya. Perbezaan ketara pada angka ramalan bakal memberi kesan terhadap pergerakan US dolar di penghujung minggu.
Laporan Data Pekerjaan Kanada (Jumaat 8.30 Malam): Pertambahan pekerjaan di Kanada untuk bulan Mac diramalkan lebih rendah kepada 65,500 berbanding 336,600 pada bacaan bulan sebelumnya. Namun, kadar pengangguran diramalkan menurun kepada 5.4% daripada 5.5%.


Analisis GOLD – Harga Emas Agresif Turun Naik Menjelang FOMC

Emas terselamat dari jatuh merosot lebih rendah semalam apabila nilainya kembali pamer peningkatan semula di sesi New York.
Ini disebabkan reaksi terhadap penyusutan semula US dolar di sesi New York yang telah memberi ruang untuk emas menutup semula kerugian yang dialami pada sesi sebelumnya.
Pergerakan harga dijangka akan kekal tidak menentu ketika waktu yang semakin menghampiri mesyuarat FOMC untuk mengetahui keputusan penetapan dasar oleh Federal Reserve (Fed).
Carta harga XAU/USD yang mengukur nilai emas berbanding US dolar menyaksikan terjunan awal harga di sesi Eropah semula menuju zon tumpuan 1900.00.
Seperti yang dijangka, reaksi menarik harga telah berlaku di zon tersebut di mana harga telah ketara melonjak semula dan berjaya menutup dagangan sesi New York lebih tinggi.
Harga telah mencapai paras ketinggian 1930.00 sebelum ditutup di sekitar 1927.00.
Isyarat bullish dinilai setelah harga naik menembusi halangan Moving Average 50 (MA50) pada rangka masa 1 jam di carta XAU/USD tersebut.
 Sekiranya kenaikan berjaya diteruskan lagi setelah lonjakan semalam, zon rintangan pada 1950.00 akan kembali menjadi tumpuan dituju harga.
Melepasi rintangan penting itu bakal mendorong harga mensasarkan pula pada paras 2000.00 untuk catatkan paras ketinggian terbaru sejak dagangan April 2022 lalu.
Namun jika harga emas menjunam semula, harga bakal kembali menuju semula ke zon 1900.00 seperti penurunan yang berlaku semalam.
Jika zon RBS (resistance become support) itu gagal menahan kejatuhan lebih rendah, penurunan bakal diteruskan mencecah ke zon 1870.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/JPY Kembali Membuat Kenaikan Semula Setelah Gagal Tembusi Support 122.500

Matawang Euro didagangkan meningkat pada awal pembukaan sesi Eropah sementara menantikan data sentimen ekonomi tinjauan ZEW di Jerman yang akan dikeluarkan pada jam 5.00 petang.
Ahli penggubal dasar European Central Bank (ECB), Francois Villeroy de Galhau dalam ucapannya sebentar tadi mengatakan penetapan polisi pada bulan Mac adalah bersesuaian dengan keadaan ekonomi semasa.
Dilihat dagangan Euro berbanding Yen, harga pada EUR/JPY hari ini mula menunjukkan lonjakan kembali pada sesi Asia hari ini setelah gagal menembusi support 122.500 yang telah diuji pada minggu lalu.
Lonjakan tersebut didorong oleh komen positif oleh Presiden Donald Trump yang mengatakan bahawa rundingan dagang bakal mencapai persetujuan perjanjian dalam tempoh beberapa minggu lagi.
Kenyataan yang seakan ingin meredakan ketegangan yang melanda nyata memberikan reaksi positif oleh pasaran. Namun matawang safe-haven sebaliknya akan kembali melemah dalam suasana pasaran yang semakin pulih berikutan pelabur mula beralih ke arah yang lebih berisiko dan berpulangan tinggi.
Harga yang membuat kenaikan telah melepasi paras Magic Pivot 122.876 hari ini sehingga ke paras resistance pada 123.206 (MagicR1). Harga masih dilihat bergerak di bawah zon SBR (support become resistance) pada 123.500.
 Jika harga meneruskan kenaikan melepasi zon SBR tersebut, kenaikan harga seterusnya dijangka akan cuba mengatasi paras resistance MagicR2 dan resistance MagicR3 pada indicator Moshed Magic Line sebelum menguji zon SBR pada 124.300.
Sebaliknya, jika harga kembali membuat penurunan dan seterusnya berjaya breakout zon support 122.500 sebelum ini, harga bakal meneruskan penurunan  ke paras terendah yang baru dan mampu mencecah ke paras sekitar 121.394 (MagicS3).
Penurunan tersebut bakal mencatatkan sekitar 150 pips pergerakan harga dari paras Magic Pivot.
Lihat gambar chart pasangan matawang EUR/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 122.300, 121.970, 121.394.
Paras resistance: 123.206, 123.782, 124.112.


Data Tuntutan Pengangguran A.S Semakin Berkurangan Di Tengah Pemberhentian Pekerja, Ini Dapatan Terbaru Perlu Diketahui Pasaran!

Bilangan rakyat Amerika yang memfailkan tuntutan baharu untuk faedah pengangguran secara tiba-tiba jatuh pada minggu lalu kerana pasaran buruh kekal berdaya tahan walaupun kos pinjaman lebih tinggi dan kebimbangan yang meningkat terhadap kemelesetan.
Tuntutan awal untuk faedah pengangguran negara turun 3,000 kepada 183,000 pelarasan musim bagi minggu berakhir 28 Januari, kata Jabatan Buruh pada Khamis. Ahli ekonomi yang ditinjau oleh Reuters malah telah meramalkan 200,000 tuntutan untuk minggu terkini.
Tuntutan telah berkurangan tahun ini, konsisten dengan pasaran buruh yang sentiasa berdaya tahan walaupun kitaran kenaikan kadar faedah terpantas Federal Reserve sejak 1980-an telah meningkatkan risiko kemelesetan menjelang separuh kedua tahun ini.
Kerajaan melaporkan pada hari Rabu bahawa terdapat 11 juta peluang pekerjaan pada akhir Disember, dengan 1.9 pembukaan untuk setiap penganggur. Di luar industri teknologi dan sektor sensitif kadar faedah seperti perumahan dan kewangan, majikan keberatan untuk memberhentikan pekerja selepas bergelut untuk mencari buruh semasa wabak itu, dan juga kerana mereka optimis keadaan ekonomi akan bertambah baik akhir tahun ini.
Laporan Institut Pengurusan Bekalan pada hari Rabu berkata data pengeluar “menunjukkan bahawa mereka tidak akan mengurangkan jumlah pekerja dengan ketara kerana ianya positif pada separuh kedua tahun ini.”
 Bank pusat A.S. pada hari ini menaikkan kadar dasarnya sebanyak 25 mata asas kepada julat 4.50%-4.75%, dan menjanjikan “peningkatan berterusan” dalam kos pinjaman. Pengerusi Fed Jerome Powell memberitahu wartawan bahawa “ekonomi boleh kembali kepada inflasi 2% tanpa kemerosotan yang sangat ketara atau peningkatan yang sangat besar dalam pengangguran.”
Laporan tuntutan menunjukkan bilangan orang yang menerima faedah selepas minggu awal bantuan, proksi untuk pengambilan pekerja, turun 11,000 kepada 1.655 juta pada minggu yang berakhir pada 21 Jan.
Data tuntutan tidak mempunyai kaitan dengan laporan pekerjaan Januari, yang dijadualkan dikeluarkan pada hari Jumaat, kerana ia berada di luar tempoh tinjauan. Menurut tinjauan ahli ekonomi Reuters, bacaan NFP berkemungkinan meningkat sebanyak 185,000 pekerjaan bulan lepas. Ekonomi mencipta 223,000 pekerjaan pada bulan Disember.
Siri pengurangan pekerja dalam sektor teknologi mendorong pengurangan pekerjaan pada bulan Januari. Laporan berasingan pada Khamis daripada firma penempatan global Challenger, Grey & Christmas menunjukkan pengurangan pekerjaan yang diumumkan oleh majikan yang berpangkalan di AS melonjak 136% kepada 102,943. Ia adalah jumlah Januari tertinggi sejak 2009.
Sektor teknologi menyumbang 41% daripada pemberhentian kerja, dengan 41,829 pemberhentian. Peruncit mengumumkan 13,000 pemberhentian pekerjaan, manakala firma kewangan merancang untuk memberhentikan 10,603 pekerja.
Pada bulan lalu, majikan mengumumkan rancangan untuk mengambil 32,764 pekerja, kebanyakannya dalam sektor hiburan/riadah, turun 37% daripada Disember dan 58% daripada setahun lalu.


Pergerakan Pasaran Matawang, Komoditi, Ekuiti Dan Crypto Pada Hari Selasa

Pergerakan pasaran setakat jam 10.30 pagi hari Selasa 20/02/2018.
Pasaran Matawang
US dolar sudah mula mengukuh pada hari Selasa, naik daripada paras terendah 3 tahun lalu.
Penyusutan US dolar baru-baru ini adalah berikutan kerisauan terhadap bajet defisit yang semakin tinggi.
Matawang Euro pula mula menyusut berbanding US dolar. Penyusutan daripada paras tertinggi yang dikecapi semalam.
Pasaran menjangkakan ECB akan mengurangkan rangsangan pada masa akan datang.
Matawang GBP, AUD, Yen masing-masing mengalami penyusutan berbanding US dolar.
Pasaran Komoditi
Harga minyak hari Selasa dibuka bercampur apabila minyak mentah menunjukkan peningkatan dan minyak brent mengalami kejatuhan harga.
 Faktor yang menyebabkan hal ini adalah pengurangan minyak dari Kanada dan harga minyak brent global yang semakin berkurangan.
Harga minyak mentah berada pada paras harga $62.08 setong, manakala harga minyak brent pada paras harga $65.27.
Harga emas mengalami penyusutan berikutan pengukuhan US dolar. Kini harga emas berada pada paras harga $1,344.60.
Pasaran Saham
Bursa saham Asia mengalami kemerosotan pada hari ini berikutan kejatuhan saham Eropah pada penutupan sesi dagangan.
Indeks Nikkei,Jepun mengalami kejatuhan terbesar berbanding  bursa saham-saham lain di Asia iaitu hampir 1%. Saham-saham kewangan, pembuatan dan tenaga mengalami kejatuhan.
Saham Korea Selatan juga dibuka lemah iaitu sebanyak 0.36%. Pasaran China, Taiwan dan Vietnam masih lagi cuti,  pasaran masih lagi ditutup.
Di Malaysia pula, bursa saham dibuka bercampur berikutan prestasi yang tidak memberangsangkan di bursa-bursa Asia yang lain.
Pasaran Crypto
Harga bitcoin naik sebanyak 8.17% dan kini berada paras harga $11,552.50. Ethereum juga mencatat peningkatan sebanyak 2.10% dan kini berada paras harga $952.68.


Gagal Lolos Tembok 1.19000, EUR/USD Terjun 100 Pips!

Seperti yang dinyatakan dalam analisis sebelum ini, paras 1.19000 menjadi paras rintangan buat harga pada carta pasangan mata wang EUR/USD melihatkan harga sekali lagi gagal melepasi zon resistance tersebut semalam.
Pasaran menyaksikan US dolar kembali mengukuh pada awal sesi New York semalam dengan pergerakan drastik harga dipaparkan selepas harga bergerak perlahan sejak minggu lalu.
Penganalisis melihat data PMI pembuatan dan perkhidmatan Amerika Syarikat (AS) untuk bulan November diterbitkan meningkat lebih tinggi berbanding jangkaan menjadi faktor mendorong pengukuhan US dolar.
Di samping itu, faktor berbeza yang menyebabkan US dolar meningkat adalah sentimen berisiko dengan laporan kerajaan AS sedang merancang untuk membentuk gabungan untuk menentang China selepas tekanan Beijing ke atas Australia sebelum ini.
Namun, US dolar kembali lemah pada penghujung sesi New York selepas terdapat khabar angin bahawa Joe Biden bakal melantik bekas Pengerusi Federal Reserve (Fed) Janet Yellen sebagai Setiausaha Perbendaharaan AS.
Dengan data sektor pembuatan dan perkhidmatan di Eropah yang diterbitkan bercampur-campur turut menekan harga pada carta EUR/USD ke paras lebih rendah semalam.
 Harga telah mencatatkan penurunan harian sekitar 100 pips mencecah paras sokongan 1.18000 sebelum harga pantul semula.
Bersambung pada sesi Asia pagi ini, harga bergerak perlahan di bawah paras 1.18500 dengan jangkaan penurunan akan diteruskan pada trend bearish di mana harga kekal berada di bawah paras halangan Moving Average 50 (MA50) pada rangka masa 1 jam pergerakan harga.
Penurunan harga akan kembali menguji paras sokongan 1.18000 pada zon RBS (resistance become support) sebelum penurunan lebih rendah diteruskan.
Namun jika pasaran kembali melihat harga meningkat semula, paras rintangan 1.19000 akan kembali diuji dan pelabur akan menilai reaksi harga di zon tersebut.
Lihat gambar carta pasangan mata wang di bawah untuk rujukan analisis teknikal anda.


Jadi Tumpuan Sesi Asia, Ini Intipati Minit Mesyuarat RBA Terbaru

Minit mesyuarat oleh Reserve Bank of Australia (RBA) diterbitkan pada sesi Asia hari ini untuk mesyuarat polisi Jun menjadi tumpuan para pelabur.
Ahli jawatankuasa mesyuarat menyedari bahawa prestasi ekonomi global kini sedang berdepan penurunan yang ketara. Oleh itu, bank pusat terus mengekalkan sasaran bagi hasil pulangan bon 3-tahun sehinggalah perkembangan baik dapat dilihat menuju objektif bank pusat mahukan iaitu kadar pekerjaan maksima dan sasaran inflasi.
RBA turut menyatakan bahawa kadar faedah tidak akan dinaikkan sehingga mencapai sasaran pekerjaan dan inflasi.
Bank pusat melihat untuk tempoh terdekat, kadar jangkitan virus semakin perlahan di kebanyakkan negara dan jika berterusan, ekonomi global dijangka akan kembali pulih semula.
Ekonomi Australia dikatakan berdepan penguncupan ekonomi terbesar sejak 1930-an. Penguncupan berkemungkinan akan lebih buruk berbanding jangkaan sebelum ini.
 Justeru itu, sokongan polisi fiskal dan monetari akan diperlukan untuk tempoh yang lebih panjang. Unjuran ekonomi kekal tidak menentu selagi kesan pandemik terus berlarutan terhadap ekonomi.
Pendekatan akomodatif akan dikekalkan selagi diperlukan. Ahli jawatankuasa mesyuarat bersetuju pakej polisi bank pusat yang dilaksanakan dapat membantu seluruh rakyat yang terkesan.
Menjadi tumpuan dalam minit apabila RBA menyatakan bahawa telah bersedia untuk meningkatkan lagi pembelian bon kerajaan jika keadaan memerlukan. Setakat mesyuarat terbaru, bank pusat hanya melakukan sekali sahaja pembelian bon kerajaan.
RBA turut memberi isyarat perancangan untuk merangka fasiliti dana bantuan dengan jumlah yang besar untuk beberapa bulan akan datang bagi menggantikan hutang semasa yang telah mencapai tahap matang.
Matawang dolar Australia walau bagaimanapun dilihat tidak memberi reaksi ketara dalam pasaran susulan minit mesyuarat tersebut diterbitkan.


Terjun Bawah Paras 0.7200, AUD/USD Rekod Paras Terendah Terbaru 6 Minggu

Dolar Australia menyusut lagi pada dagangan yang bersambung pada sesi Asia pagi ini setelah terkesan dengan sentimen pasaran yang berisiko sejak awal minggu.
Menambahkan tekanan apabila Timbalan Gabenor bank pusat Australia turut memberikan isyarat untuk mempertimbangkan campur tangan (intervention) serta kadar faedah negatif dalam penetapan polisi.
Selain itu juga, kebimbangan terhadap ekonomi Australia juga turut menjadi faktor penyusutan dolar Aussie yang diserang gelombang kedua Coronavirus.
Pergerakan harga pada carta pasangan matawang AUD/USD meneruskan penurunan lagi pada sesi Asia hari ini melepasi paras sokongan 0.71800.
Penurunan tersebut menyusuli terjunan harian 120 pips pada awal minggu berikutan sentimen berisiko pasaran memberi tekanan terhadap matawang komoditi.
Harga bergerak perlahan pada awal sesi Asia berlegar di bawah paras 0.71800 yang merupakan zon SBR (support become resistance) sebelum terus turun lebih rendah mencatatkan paras terendah terbaru 6 minggu.
 Penurunan lebih rendah dijangkakan akan mencecah paras support pada 0.70800 yang diuji pada dagangan Julai dan Ogos lalu.
Namun, berwaspada jika berlaku perubahan sentimen dalam pasaran yang berkemungkinan menyaksikan lonjakan harga semula.
Kenaikan harga bakal melepasi semula zon SBR 0.71800 dan menuju ke paras halangan sekitar 0.72400.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


4 Tips Rangka Sistem Trading Yang Konsisten Untuk Trader

Mungkin pada awalnya ketika trader masih baru bermula dalam trading, mereka berfikir bahawa hanya perlu masuk dalam pasaran, tekan butang ‘buy’ atau ‘sell’, tunggu je sampai profit. Semudah itu sahaja!
Tetapi selepas sudah berdepan dengan pasaran untuk satu tempoh yang lebih lama, mereka akan sedar bahawa bukan mudah untuk pergi berperang tanpa sebarang persiapan.
Jadi artikel ini akan membantu para trader bersedia sebelum masuk dalam pasaran. Ini 4 tips untuk merangka sistem trading yang berkesan dan konsisten.
#1 Tetapkan parameter untuk masuk dan keluar pasaran
Sebelum anda ingin membuka posisi dagangan, perlu tahu dahulu arah pergerakan pasaran melalui kajian berkenaan sentimen pasaran, polisi bank pusat bagi setiap mata wang yang anda ingin trade serta data-data ekonomi yang mempengaruhi pergerakan harga dalam tempoh yang terdekat.
Tidak cukup dengan itu, anda juga perlu tahu di mana dan bilakah waktu yang perlu keluar dari pasaran. Contohnya apabila sasaran profit anda sudah tercapai, anda boleh keluar pasaran lebih awal. Atau apabila berlaku perubahan sentimen dalam pasaran yang sudah tidak menyebelahi posisi dagangan anda, mungkin anda perlu bertindak untuk mengawal kerugian.
 #2 Tetapkan sistem bagi keadaan pasaran yang berbeza-beza
Pasaran sentiasa berubah-berubah dan pastinya tidak akan selalu menyebelahi posisi dagangan trader. Jadi, anda perlu bersedia dengan sistem trading yang lebih fleksibel untuk membantu anda kekal tenang dan tidak panik apabila berlaku situasi yang tidak dijangka dalam pasaran.
#3 Perhatikan reaksi pasaran terhadap sistem trading anda
Selepas anda menetapkan sesuatu rangka sistem trading, perhatikan pula reaksi pasaran melalui pergerakan harga dan keputusan terhadap dagangan anda. Adakah ia benar-benar membantu anda mendapatkan sasaran profit yang bersesuaian di samping kerugian yang wajar untuk diterima?
#4 Aplikasi sistem trading untuk satu tempoh yang sesuai
Selepas anda sudah mendapatkan sistem trading yang lengkap, aplikasikan dalam pasaran sebenar untuk satu tempoh masa yang bersesuaian berkemungkinan 6 bulan ke 1 tahun, untuk anda menilai hasil keputusan dagangan anda sama ada sistem trading tersebut mampu konsisten menjana profit.


Pergerakan EUR/USD Tenang Sebelum Digoncang Powell

Pergerakan harga pada carta pasangan mata wang EUR/USD kekal menyaksikan harga mendatar di zon pariti $1.0000 untuk beberapa hari menuju ke penghujung minggu ini.
Tumpuan kekal terarah pada ucapan oleh Pengerusi Federal Reserve (Fed) Jerome Powell pada acara Simposium Jackson Hole yang akan bermula hari ini (Jumaat) selama 2 hari untuk petunjuk terhadap penetapan dasar monetari bank pusat yang seterusnya.
Terbitan data pertumbuhan ekonomi Amerika Syarikat (AS) yang diterbitkan di sesi New York semalam dengan angka yang sedikit baik telah menyokong US dolar untuk mengurangkan kerugian pada sesi sebelumnya, namun pengukuhan dilihat terhad ekoran bacaan data masih menunjukkan isyarat penguncupan ekonomi terbesar dunia itu pada suku kedua.

Ada kenaikan yang berlaku pada sesi Eropah semalam melepasi paras pariti 1.0000, namun harga kembali susut semula di bawah paras tersebut dan mendatar sehingga ke penghujung sesi New York.
Paras sokongan semasa harga dilihat pada sekitar 0.99500 dengan paras sokongan Moving Average 50 (MA50) pada rangka masa 1 jam akan diperhatikan bagi isyarat pergerakan harga selanjutnya.
 Sekiranya harga kekal gagal melepasi rintangan 1.0000, berkemungkinan harga lebih cenderung untuk alami penurunan lebih rendah.
Penurunan melepasi paras support 0.99000 bakal mencatatkan paras terendah 20 tahun terbaru lagi dengan sasaran untuk menuju sekitar 0.98000.
Sebaliknya jika harga berjaya melonjak dan melepasi 1.0000, isyarat perubahan trend bullish itu seterusnya akan mendorong jangkaan untuk harga menuju ke rintangan berikutnya pada 1.0100.
Kenaikan yang diteruskan akan menuju pula paras tumpuan seterusnya pada sekitar 1.01600 yang berada pada zon SBR (support become resistance) tersebut.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Euro Melonjak Ke Bacaan Tertinggi Dalam Tempoh 6 Bulan!

Euro tiba-tiba melonjak ke paras tertinggi dalam tempoh 6 bulan pada Selasa menjelang pengumuman data pertumbuhan Zon Euro suku pertama, manakala US Dollar terus terjunam berbanding matawang utama yang lain disebabkan laporan pembuatan AS yang melemah.
EUR/USD meningkat sebanyak 0.44 peratus kepada 1.1025 kepada paras paling kukuh sejak 9 November.
Permintaan bagi matawang Euro melonjak apabila pelabur mengalihkan perhatian kepada prospek dasar monetari selepas kebimbangan terhadap risiko politik kian menyusut selepas Emmanuel Macron dipilih sebagai Presiden Perancis.
Pelabur juga menumpukan perhatian kepada data semakan semula bagi suku pertama Zon ini dengan jangkaan pengurangan program rangsangan yang bakal memberikan isyarat terkini mengenai kekuatan ekonomi blok terbabit.
US Dollar Index yang mengukur kekuatan US Dollar berbanding matawang utama yang lain kali terakhir dinilai menjunam sebanyak 0.34 peratus kepada 98.48, gara-gara tekanan yang diberikan terhadap peningkatan Euro.
 Matawang gergasi menjunam pada Isnin selepas data perkilangan New York dikeluarkan melemah bulan ini kerana kebanyakan syarikat melaporkan penurunan terhadap pesanan baru.
Indeks pembuatan Empire State menjunam sebanyak negatif 1 daripada 5.2 pada April berbanding jangkaan kenaikan kepada 7.0. Bacaan ini juga merupakan bacaan negatif kali pertama sejak Oktober 2016.
Sementara itu, sterling juga dicatat tinggi menjelang pengumuman data infalsi UK dengan GBP/USD melonjak sehingga 0.24 peratus kepada 1.2925.
Kebanyakan ahli ekonomi menjangkakan data ini bakal menunjukkan peningkatan pada bulan April disebabkan oleh peningkatan kos sara hidup.

Isu Gula AS-Mexico : Pertemuan Wakil Kedua-Dua Negara Ini Hanya Menemui ‘Jalan Buntu’!


GBP/USD Dijangka Susut Rendah Jika Gagal Tembusi Zon $1.3800

Sesi pasaran Asia melihatkan Pound Sterling didagangkan susut berbanding US dolar selepas pamerkan kenaikan pada dagangan penghujung minggu lalu.
Pergerakan harga pada carta pasangan GBP/USD yang mencapai paras 1.38000 pada Jumaat lalu kembali turun semula pada pembukaan dagangan awal minggu ini yang terhalang pada zon SBR (support become resistance) tersebut.
Pengukuhan US dolar pada minggu lalu gagal dikekalkan sehingga penghujung minggu setelah penurunan harga sehingga bawah paras 1.37000.
Walaupun Pound Sterling pamer prestasi yang lemah, namun harga berjaya paparkan kenaikan semula ke zon SBR 1.38000. Namun adakah kenaikan berjaya diteruskan pada minggu ini?
Penganalisis masih memberi amaran terhadap dagangan Pound yang kekal berisiko setelah bank pusat England (BOE) pada mesyuarat terbaru mengekalkan polisi dovish.
Penurunan harga di bawah paras sokongan Moving Average 50 (MA50) pada rangka masa 1 jam pada carta GBP/USD bakal memberi isyarat untuk harga menyambung trend bearish semula.
 Zon harga 1.37000 akan menjadi zon sokongan pada penurunan awal harga sebelum penurunan yang diteruskan dijangka menuju ke sekitar 1.36000 catatkan paras terendah terbaru 8 minggu.
Sekiranya harga berjaya membuat kenaikan pada minggu ini melepasi zon SBR 1.38000, kenaikan lebih tinggi harga bakal dijangkakan.
Paras rintangan pada 1.4000 akan kembali menjadi sasaran harga semula selepas zon tersebut masih gagal ditembusi setelah diuji beberapa kali sepanjang bulan Mac.
Bacaan akhir pertumbuhan Keluaran Dalam Negara Kasar (KDNK) di UK untuk suku terakhir 2020 akan dipantau pelabur dan bakal mempengaruhi dagangan Pound Sterling.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/JPY Susut Ke Paras Terendah Terbaru 8 Minggu!

Carta harga GBP/JPY memberi isyarat untuk penurunan lebih lanjut harga dengan kedua-dua mata wang Pound dan Yen turut menjadi tumpuan pelabur di penghujung minggu.
Sesi Eropah pada dagangan Khamis semalam diterbitkan beberapa data ekonomi UK dengan perhatian pada bacaan pertumbuhan ekonomi UK pada suku pertama 2022 menyaksikan angka yang menurun menambahkan tekanan buat dagangan Pound.
Sementara Yen pula dilihat bersama dengan mata wang safe-haven yang lain untuk mengukuh dalam pasaran berikutan sentimen pasaran yang berisiko dengan situasi penjualan panik yang berlaku termasuk pada pasaran saham dan kripto, membuatkan pelabur beralih ke arah pelaburan lebih selamat.
Oleh itu, penganalisis pasaran melihat sebagai petunjuk kecenderungan untuk harga susut lebih rendah lagi berkemungkinan bersambung sehingga dagangan minggu berikutnya.
Pada minggu ini, harga pada carta GBP/JPY dilihat membuat penurunan selepas mendatar di bawah zon rintangan 162.00 yang diuji pada awal minggu.
Menuju ke penghujung minggu, harga kekal bergerak di bawah paras halangan Moving Average 50 (MA50) pada rangka masa 1 jam, memberi isyarat pergerakan trend bearish.
 Sehingga dagangan Khamis semalam, harga telah susut mencecah paras 155.600 sebelum peningkatan semula harga bersambung pada Jumaat menguji paras 157.700.
Penurunan lebih rendah jika diteruskan bakal melepasi support 155.600 dengan sasaran penurunan selanjutnya untuk menuju sekitar 153.00 untuk mencatatkan paras terendah terbaru 8 minggu.
Namun harga meningkat lebih tinggi di atas paras rintangan 157.700 dan melepasi halangan MA50, pelabur akan menilai sebagai isyarat awal untuk perubahan trend berlaku.
Kenaikan semula harga dilihat akan kembali menguji zon rintangan 162.00 setelah harga susut di bawah paras tersebut pada dagangan awal Mei ini.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Menjelang Mesyuarat BOC, Adakah USD/CAD Bakal Tembusi Resistance 1.31000?

Antara pasangan matawang yang menjadi tumpuan pelabur hari ini adalah USD/CAD berikutan data ekonomi utama Kanada bakal diterbitkan pada sesi New York malam ini.
Pada jam 9.30 malam, pasaran akan tertumpu terhadap data inflasi Kanada untuk bulan Disember 2019. Indeks harga pengguna (CPI) dijangka akan mencatatkan bacaan sedikit meningkat berbanding bacaan sebelumnya.
Seterusnya, tumpuan akan terarah pula pada mesyuarat dasar monetari Bank of Canada (BOC) pada jam 11.00 malam.
Pasaran menjangkakan kadar faedah akan masih dikekalkan di paras 1.75% dan laporan polisi monetari oleh bank pusat akan diteliti.
Menjelang sesi New York, dagangan dolar Kanada bergerak lemah dalam pasaran dan dapat dilihat pergerakan harga yang menaik pada pasangan matawang USD/CAD.
Harga yang bergerak melepasi garisan halangan Moving Average 50 (MA50) pada rangka masa 1 jam pergerakan harga di USD/CAD, kenaikan harga terus bersambung pada sesi pasaran Asia hari ini.
 Harga mencapai paras ketinggian sekitar 1.30900 sebelum kembali bergerak perlahan sehingga bersambung ke sesi pasaran Eropah.
Dagangan Loonie yang dijangka bergerak lemah bakal menuju paras resistance pada ketinggian 1.31000 untuk menguji paras tersebut.
Jika harga berjaya menembusi resistance tersebut, jangkaan kenaikan lebih tinggi harga bakal menuju paras 1.31600 yang dilihat sebagai zon SBR (support become resistance).
Sebaliknya jika harga kembali membuat penurunan, paras sekitar 1.30400 akan menjadi destinasi terhampir penurunan selepas melepasi paras sokongan dinamik MA50.
Lihat gambar carta pasangan matawang USD/CAD di bawah untuk rujukan analisis teknikal anda.


Dolar Didagangkan Mengukuh Sementara Matawang Euro Dijangka Tertekan.

Pembukaan pasaran Eropah hari ini menyaksikan data ekonomi dari Switzerland iaitu data pertumbuhan KDNK untuk suku tahun pertama hadir lebih kukuh daripada jangkaan pasaran. Bacaan menunjukkan pada kadar 0.6%, dua kali lebih cepat daripada peningkat 0.3% pada suku tahun sebelumnya. Hal ini boleh menyebabkan permintaan terhadap matawang CHF dengan disokong oleh sentimen pasaran yang kurang baik.
Sementara itu, petunjuk sentimen pengguna di Jerman menurun kepada 10.1 mata daripada 10.2 pada bulan sebelumnya dan di bawah jangkaan pasaran. Ini adalah bacaan paling lemah sejak Mei 2017. Ini bakal menambah tekanan kepada prestasi matawang Euro.
 Tambahan lagi, terdapat kenyataan yang mengatakan bahawa Suruhanjay Eropah berkemungkinan akan memulakan langkah tatatertib terhadap Itali pada 5 Jun mengenai peningkatan hutang negara dan defisit, di mana perkara ini telah melanggar undang-undang Kesatuan Eropah.
Dalam perkembangan lain pula, Presiden Donald Trump menyatakan bahawa AS tidak bersedia untuk membuat perjanjian perdagangan dengan China. Tambah beliau lagi, tarif Amerika atas barang-barang Cina boleh naik dengan sangat, sangat banyak, dengan mudah.


Data Tahunan Perbelanjaan Pengguna US Meleset Dari Jangkaan

Data inflasi keutamaan Fed iaitu Perbelanjaan Penggunaan Peribadi (Personal Consumption Expenditure, PCE) tidak berubah pada Jun di paras 0.1%. Manakala bacaan tahunan jatuh kepada 1.4% dari 1.5% sebelum ini berikutan harga tenaga yang terus menekan indeks ini.
Bacaan Core-PCE juga tidak berubah pada Jun dan juga sejajar dengan jangkaan pasaran. Bacaan tahunan tidak berubah dari 1.5%.
Dengan data-data sebelum ini juga di bawah jangkaan dan kurang memberangsangkan, di mana ia memberi keraguan kepada pasaran sama ada Fed dapat mencapai sasaran 2% dalam beberapa bulan akan datang.
 Walaupun data-data PCE tidak banyak berubah, tetapi data perbelanjaan peribadi (Personal Spending) menunjukkan bacaan tren yang semakin menurun sekaligus memberi risiko kurangnya tekanan inflasi dalam beberapa bulan akan datang.
Secara keseluruhan, data kali ini masih dilihat memberi kesan negatif kepada inflasi dengan kurangnya tekanan terhadap inflasi di Amerika Syarikat.
US dolar bergerak perlahan selepas data ini dikeluarkan apabila dilihat kepada pasangan matawang EURUSD dan GBPUSD. Namun, emas mengukuh dengan signifikan dan begitu juga dengan Yen.


Analisis Teknikal USD/JPY – Timeframe H1 – 14/12/2018

Pergerakan harga pada chart pasangan matawang USD/JPY pada dagangan semalam menunjukkan harga kembali menyambung kenaikan harga yang dilakukan sejak awal minggu ini. Matawang Yen dilihat didagangkan lebih lemah berbanding dollar USD dengan kenaikan harga ditunjukkan dari paras lebih rendah dari paras Magic Pivot kemudian naik melepasi paras tersebut dan menguji paras resistance MagicR1 pada indicator Moshed Magic Line. Seterusnya, harga menyambung lagi kenaikan dan menyentuh paras resistance MagicR2 di sekitar paras tumpuan harga pada 113.700 sebelum bergerak perlahan dan sedikit menurun sehingga sesi pasaran New York menutup dagangannya.
Pada sesi pasaran Asia pagi ini, harga membuat penurunan menuju ke paras Magic Pivot 113.510 dan menguji paras tersebut seketika sebelum dilihat membuat lonjakan lebih tinggi semula dari paras Magic Pivot menjelang pembukaan sesi pasaran Eropah. Jika harga terus membuat kenaikan ke paras lebih tinggi, jangkaan paras awal yang menjadi tumpuan harga adalah pada paras resistance 113.810 (MagicR1) sekaligus mengatasi paras ketinggian harga semalam. Seterusnya, paras sekitar 114.023 (MagicR2) turut dilihat paras tumpuan yang bakal diuji yang merupakan paras resistance yang gagal ditembusi harga pada dagangan penghujung November lalu. Dan jika harga masih mengekalkan momentum lonjakan harga melepasi paras tersebut, harga berpotensi untuk mencapai paras ketinggian yang baru sehingga sekitar paras 114.323 (MagicR3).
Namun jika harga kembali membuat penurunan lebih rendah dari paras Magic Pivot semula, paras support pada 113.297 (MagicS1) dilihat paras awal yang akan menjadi tumpuan. Kemudiannya, harga akan menyambung lagi penurunannya menuju pula ke paras sekitar 112.997 (MagicR2) yang merupakan paras support yang berada lebih rendah. Dan sekiranya Yen berjaya didagangkan mengukuh menekan harga ke paras lebih rendah lagi, jangkaan harga mampu mencecah penurunan ke paras sekitar 112.784 (MagicS3).
 Suasana dalam pasaran dilihat kembali berisiko terkesan atas faktor ekonomi China yang sedikit terjejas dan turut mempengaruhi kesihatan ekonomi global. Kawal dagangan anda untuk penghujung tahun ini dengan teliti serta terus jadikan indicator Moshed Magic Line sebagai rujukan tambahan yang utama dalam analisis teknikal seharian anda.

Paras support: 113.297, 112.997, 112.784.
Paras resistance: 113.810, 114.023, 114.323.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Tuntutan Pengangguran AS Jatuh Keparas Terendah 9 Bulan Pada Minggu Lepas!

Jabatan Buruh US melaporkan jumlah tuntutan faedah/insurans pengagguran (Jobless claims) berkurangan kepada sembilan bulan rendah pada minggu lepas. Data ini menunjukkan bahawa pasaran buruh kekal kukuh dan akan mengekalkan perkembangan ekonomi A.S.
Walaubagaimanapun, ekonomi dijangka akan kekal bertumbuh secara sederhana dengan data produktiviti yang dikeluarkan pada hari Khamis kurang daripada jangkaan pada suku keempat namun masih mencatat peningkatan.
Pertumbuhan produktiviti yang perlahan adalah satu sebab ekonomi sedikit susah untuk mencapai sasaran yang ditetapkan oleh pentadbiran Trump iaitu pada kadar 3% setahun. Ekonomi A.S telah bertumbuh pada kadar 2.3% pada tahun 2019 iaitu kadar pertumbuhan paling perlahan dalam tiga tahun.
 Tuntutan awal faedah pengganguran berkurangan sebanyak 15,000 kepada 202,00 bagi minggu berakhir pada 1 Februari, bacaan terendah sejak April lalu. Pakar ekonomi sebelum ini menjangkakan tuntutan pengangguran akan mencecah kepada bilangan 215,000 bagi minggu lepas.
Menurut kaji selidik Reuters, para ahli ekonomi menjangkakan NFP akan mencatat peningkatan sebanyak 160,000 pekerjaan pada bulan Januari selepas meningkat sebanyak 145,000 bilangan pekerjaan pada bulan Disember. Peningkatan bilangan pekerjaan boleh datang daripada pengambilan pekerja di tapak pembinaan dan industri rekreasi dan perhotelan.
Laporan Pekerjaan Nasional ADP pada hari Rabu menunjukkan gaji swasta meningkat sebanyak 291,000 pekerjaan pada bulan Januari, peningkatan tertinggi sejak Mei 2015, selepas meningkat sebanyak 199,000 pekerjaan pada bulan Disember.


Ketidaktentuan Politik Dan Brexit Terus Mempengaruhi GBP/USD

Perkembangan politik dijangka akan terus mempengaruhi dagangan Sterling dalam jangka pendek. Keyakinan terhadap ekonomi UK terus goyah dan akan terus memainkan peranan terhadap pasaran Britain.
Pasangan matawang Gbp/Usd kekal bergerak di bawah 1.1270 semasa sesi New York pada Rabu walaupun disokong oleh komen Haldane, ketua penganalisis ekonomi Bank of England (BoE).
Faktor politik akan menjadi pemangkin penting menjelang rundingan antara Britain dan Kesatuan Eropah pada lewat Khamis hari ini.
 Terdapat laporan bahawa perjanjian antara kerajaan dan parti DUP (Democratic Unionist Party) semakin hampir dipersetujui, tetapi ada juga laporan mengatakan permintaan oleh DUP akan mengekalkan ketidaktentuan dalam masa terdekat.
Spekulasi juga bertiup kencang di mana terma perjanjian Brexit berkemungkinan dipinda di House of Lords, khususnya dengan kedudukan kerajaan yang lemah ketika ini.
Secara teori, ‘Soft Brexit‘ dijangka akan menyokong Sterling, khususnya jika terma-terma yang menyumbang kepada ‘Hard Brexit‘ dipinda. Walaubagaimanapun, pasaran akan terus meneliti perkembangan terbaru rundingan.
Tidak banyak data-data impak tinggi dari US yang akan dikeluarkan hari ini dengan data tuntutan pengangguran yang dikeluarkan sebentar tadi sejajar dengan jangkaan pasaran.


Belajar Mengenali Pasaran Forex

Sebaik sahaja anda tahu yang anda mempunyai modal untuk trade forex, dan masa untuk trade forex, ada satu lagi soalan kena tanya diri sendiri. Soalannya ialah, “adakah saya tahu tentang pasaran pair forex yang nak trade, dan juga apa risikonya kepada saya ?” Ramai orang hanya tahu masuk buy dan sell tanpa tahu hujung pangkal tentang pasaran pair (pasangan) matawang tersebut.
Pair apa nak trade? GBP/USD. Pound/USDollar. Ok tanya pula pada diri sendiri, pasal Great Brittain dan America ni apa yang diri kita tahu ? Sebab bagi saya, trade forex bukan semudah untuk bergantung hanya pada teknikal analisis. Sebagai seorang forex trader, kena tahu jugak situasi politik, ekonomi an berita lain yang boleh memberi impact kepada matawang atau pair yang kita ingin trade.
 Anda boleh search di google tentang ekonomi matawang yang anda ingin trade. Cari pair yang paling sesuai dengan teknik anda trading. Mungkin anda sesuai scalper atas bawah, ambil pips sikit perlu cari pair yang banyak sideway dan kena dengan teknik anda. Jika anda adalah trader swing, perlu cari pair yang trending. Selepas itu anda boleh teliti faktor ekonomi dan politiknya, dasar bank, monetary policy, news yang berkenaan dengan pair anda tersebut agar keputusan trading anda buat dengan lebih tepat. Belajar mendalami satu-satu pair yang anda rasa sesuai sehingga betul-betul faham atas pergerakan matawang itu terhadap berita ekonomi dan politik.
Jangan mulakan trading, melainkan anda tahu tentang kalendar ekonomi matawang pair yang anda akan trade. Semak dahulu, hari ini ada news apa, pukul berapa news release dan apakah kesannya, adakah kuat atau lemah. Contoh jika anda adalah scalper, trade pair yang sering sideway, news release mungkin mengakibatkan pergerakan kuat pair tersebut samada naik atau turun, jadi anda mungkin mahu elakkan trade pada waktu tersebut. Tempat rujukan kalendar ekonomi paling popular adalah www.forexfactory.com
Sentiasa alert dengan news, kerana ramai dari forex trader apabila kita tanya, mengaku forex trader, tetapi dalam fikiran mereka hanya perlu catch up dengan turun naik graf, kenapa naik dan turun mereka tak boleh jawab. Walaupun ada certain trader yang boleh profit dengan cara fully teknikal analisis, tetapi sangat jarang kita jumpa dan kebanyakkan trader yang tak pernah ambil tahu tentang berita forex dan apa yang dilaporkan oleh berita tersebut adalah trader yang gagal. Ca’mon. Ini bukan tempat anda berjudi tanpa ilmu, dan ini bukanlah 4D Magnum version forex. We are forex trader, not gambler.


Mari Perhati Carta GBP/JPY Selepas Keputusan Mesyuarat BOJ

Carta harga pasangan mata wang GBP/JPY mula memaparkan kenaikan pada corak dagangan penghujung minggu ini dengan tumpuan terarah pada mesyuarat bank pusat Jepun di sesi Asia sebentar tadi.
Bank of Japan (BOJ) seperti dijangka terus mengekalkan kadar faedah di paras rendah -0.10%, menjadi keputusan mesyuarat yang terakhir bagi Gabenor Haruhiko Kuroda.
Beliau mengulangi isyarat dovish dengan menyatakan bank pusat tidak akan teragak-agak untuk meningkatkan pelonggaran polisi jika keadaan memerlukan.
Yen didagangkan lemah di sesi Asia bersambung ke awal sesi pasaran Eropah petang ini.
Tumpuan pasaran terarah pula kepada terbitan data pertumbuhan ekonomi UK yang mempengaruhi pergerakan mata wang Pound.
Justeru, pelabur perlu kekal waspada untuk pergerakan harga di carta GBP/JPY.
 Harga yang sebelum ini mendatar di zon 162.00 telah mula memaparkan kenaikan ke paras sekitar 163.00.
Pergerakan harga yang berada di atas paras sokongan Moving Average 50 (MA50) pada rangka masa 1 jam turut memberi petunjuk awal untuk perubahan trend bermula.
Kenaikan harga bakal menuju ke sekitar 164.500 sebelum melanjutkan lagi pendakian ke zon rintangan 166.00.
Namun harga boleh menjunam jika dipengaruhi oleh bacaan data yang diterbitkan.
Penurunan harga akan menguji semula paras sokongan harga 162.00 dan jika ditembusi, harga dilihat boleh mencecah hingga ke sekitar 160.500.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Kekalkan Momentum Kenaikan, Capai Paras Tertinggi Mingguan

Dengan pergerakan perlahan matawang US dolar, matawang asia khususnya dolar Australia berjaya mengambil kesempatan untuk terus mengukuh pada dagangan penghujung minggu.
Menunjukkan pengukuhan, Aussie berjaya meneruskan kenaikan untuk 2 hari berturut-turut selepas penurunan harga dipamerkan pada awal minggu pada carta pasangan matawang AUD/USD.
Ini adalah didorong oleh laporan pekerjaan Australia yang memberangsangkan pada November di samping risiko terhadap dagangan US dolar berikutan pelabur masih berwaspada menantikan perkembangan terbaru perjanjian perdagangan Amerika Syarikat dan China.
Seperti analisis yang dikongsikan semalam, kenaikan harga pada AUD/USD telah mencapai paras ketinggian pada 0.68800 pada sesi Eropah susulan laporan pekerjaan yang diterbitkan.
Namun harga kembali menunjukkan penurunan semula sehingga bersambung ke sesi pasaran New York melihatkan harga menguji semula zon RBS (resistance become support) hampir di paras 0.68600.
Membuat pembetulan harga (correction), harga kembali menyambung semula kenaikan melepasi paras ketinggian yang dicapai pada sesi sebelumnya dan mendatar pada penghujung sesi.
 Bersambung pada dagangan sesi Asia hari ini, harga masih berjaya mengekalkan momentum kenaikan dan telah mencatatkan paras ketinggian mingguan terbaru mencapai 0.69000 setakat jam 11.30 pagi waktu Malaysia.
Kenaikan harga dijangka akan menuju ke paras ketinggian yang dicapai minggu lalu sekitar resistance 0.69300. Tambahan sekitar 30 hingga 40 pips kenaikan bagi pergerakan harga ke zon tersebut.
Namun, jika harga kembali membuat penurunan semula, harga akan cuba melepasi garisan sokongan Moving Average 50 (MA50) sebelum menguji zon RBS 0.68600.
Penurunan lebih rendah akan menuju pula zon support mingguan pada 0.68400 sebelum meneruskan penurunan ke paras tumpuan lebih rendah pada 0.68200 dan juga 0.68000.
Lihat gambar carta pasangan matawang AUD/USD di bawah untuk rujukan analisis teknikal anda.


Analisis XAU/USD – GOLD Menuju Ke Puncak!

500 pips lonjakan harga pada carta XAU/USD menunjukkan peningkatan ketara nilai emas dalam pasaran. Situasi tersebut memberikan kejutan namun dalam masa yang sama menggemberikan para pelabur emas.
Kenaikan nilai logam kuning berharga itu didorong oleh penyusutan nilai US dolar dalam pasaran selepas mata wang tersebut mengukuh pada permulaan acara undian pilihan raya. Pelabur berkemungkinan mengambil keuntungan pada posisi terdahulu sementara menantikan keputusan rasmi siapakah yang bakal menakluki White House.
Pada carta XAU/USD, harga telah pamerkan kenaikan sehingga mencapai paras ketinggian 1952.00 di penghujung sesi New York sebelum susut sedikit pada sesi Asia hari ini.
Penurunan harga di sesi Asia dilihat menguji paras 1938.00 yang menjadi zon resistance harga sebelum ini dan mula menunjukkan kenaikan semula di sesi Eropah.
Kenaikan harga dijangka akan ke paras lebih tinggi melepasi zon resistance 1952.00 berikutan jangkaan untuk US dolar kekal lemah menjelang laporan data pekerjaan NFP AS di sesi New York sebentar nanti.
Laporan data pekerjaan NFP untuk bulan Oktober dijangka memberikan bacaan yang bercampur di antara data pertambahan pekerjaan dengan kadar pengangguran.
 Kenaikan lebih tinggi harga dilihat bakal menuju ke paras ketinggian pada sekitar 1970.00 yang menjadi paras rintangan harga pada dagangan September lalu.
Namun jika penurunan harga berlaku di bawah paras 1938.00 semula, zon RBS (resistance become support) pada 1910.00 akan menjadi tumpuan harga seterusnya.
Penurunan di bawah paras sokongan Moving Average 50 (MA50) untuk pergerakan rangka masa 1 jam di carta XAU/USD akan memberi isyarat awal trend bearish.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Sasar Ketinggian Terbaru 9 Bulan Jika Lepasi Paras $1.2400!

Pound Sterling antara mata wang yang mempamerkan prestasi cemerlang minggu ini dengan lonjakan nilainya diteruskan lagi pada dagangan Rabu semalam.
Ini menyusuli terbitan data inflasi UK pada sesi Eropah semalam selepas data pekerjaan diberi tumpuan terlebih dahulu pada Selasa.
Kadar inflasi tahunan UK tepati ramalan untuk sedikit turun kepada 10.5%, namun pasaran masih melihat paras tersebut adalah kekal tinggi.
Ini bakal mendorong bank pusat England (BOE) untuk meneruskan pengetatan dasarnya sekaligus menyokong peningkatkan pada nilai Pound.

Pada carta harga pasangan mata wang GBP/USD, harga telah berjaya meningkat melepasi rintangan pada 1.23000 dan menguji sasaran zon 1.24000.
Kenaikan harian dicatatkan sekitar 180 pips semalam dengan pergerakan harga masih kekal dalam trend bullish yang berada di atas paras sokongan Moving Average 50 (MA50) pada rangka masa 1 jam di carta GBP/USD itu.
Setelah menguji ketinggian 1.24000, harga kembali susut semula menuju ke penghujung dagangan sesi New York dan menutup sekitar 1.23400.
 Pergerakan harga berkemungkinan perlahan di sesi Asia namun dijangka akan menyambung corak kenaikan pada sesi-sesi berikutnya.
Kenaikan yang diteruskan akan menguji kembali zon 1.24000 sebelum menuju ke sasaran terbaru pada ketinggian 1.25000.
Sekiranya melepasi 1.24000 dan mencapai ketinggian 1.25000, harga bakal merekodkan paras tertinggi terbaru 7 bulan.
Namun waspada sekiranya corak mula berubah dengan harga mula membuat penurunan di bawah paras 1.23000 semula.
Turut melepasi paras sokongan MA50 akan menjadi petunjuk pergerakan bearish yang akan mendorong harga menuju kembali ke zon tumpuan sebelum ini pada 1.22000.
Penurunan lebih rendah boleh mencecah semula sekitar 1.21000 yang telah menjadi paras sokongan harga pada dagangan minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Awal Sesi Asia Hari Rabu

Matawang US dollar sedikit lemah pada hari Rabu dengan sentimen berisiko lebih banyak menyokong pengukuhan matawang Yen. Seperti yang kita telah tahu Amerika Syarikat telah menyatakan tariff baru terhadap China yang berjumlah $267 billion tambahan selain daripada $200 billion yang dicadangkan sebelum ini.
China pula dilaporkan meminta kebenaran WTO (World Trade Organization) pada Selasa untuk mengenakan sekatan terhadap Amerika Syarikat.
Indeks US dollar yang mengukur kekuatan matawang greenback berbanding enam matawang yang lain setakat ini merosot sebanyak 0.09% setakat pada pukul 9.46 pagi.
Major pair seperti EUR/USD setakat ini merosot 0.15%, di mana GBP/USD didagang 0.18% lebih rendah. USD/JPY pula meleset sebanyak 0.13, manakala USD/CAD naik 0.07%. USD/CHF membuat kenaikan 0.15%. Pair AUD/USD dan NZD/USD masing-masing membuat penurunan 0.35% dan 0.23% setakat ini.
 Matawang paling kuat setakat ini adalah JPY, manakala matawang paling lemah adalah Aussie. Dengan menggabungkan kedua-dua matawang, pasangan AUD/JPY jatuh sebanyak 0.49% setakat ini.
Antara matawang yang paling banyak membuat kenaikan pada Selasa adalah CAD disokong oleh isu NAFTA. Matawang US dollar didagangkan rendah berbanding loonie selepas terdapat laporan yang menyatakan Kanada telah bersedia untuk menawarkan akses terhadap pasaran tenusunya sebagai konsesi untuk mengemaskini perjanjian NAFTA.
Walaubagaimanapun, tumpuan utama pasaran ketika ini adalah kepada pertelagahan AS-China yang memaksa pelabur terus berhati-hati.
Selain daripada itu, terdapat juga kebimbangan terhadap pasaran baru membangun (emerging market) di mana indeks matawang pasaran itu jatuh ke paras terendah 16 bulan yang lalu.


USD Tak Bermaya Untuk Teruskan Kenaikan

Pembukaan sesi Eropah menyaksikan kebanyakan matawang utama didagangkan lebih tinggi berbanding dolar greenback.
Bacaan data pekerjaan NFP AS pada minggu lalu, menunjukkan bacaan yang bercampur-campur, di mana pertumbuhan angka pekerjaan utama bulan Jun meningkat melebihi jangkaan pasaran.
Bagaimanapun, kadar pengangguran pula sebaliknya, mengecewakan ramalan pasaran dengan mencatatkan peningkatan lebih tinggi pada bulan lalu, sementara penyertaan tenaga kerja pula tidak berubah.
Ini menyebabkan pelabur mula bimbang bahawa bacaan data terbaru ini akan memberi ruang kepada Federal Reserve (Fed) untuk menunggu sebelum mengurangkan pembelian aset mereka atau menaikkan kadar faedah.
 Matawang pound diniagakan lebih tinggi pada sesi Eropah, dengan tumpuan pasaran kini tertumpu pada sidang media Perdana Menteri UK, Boris Johnson yang dijangka akan mengumumkan mengenai pelonggaran sekatan pada 19 Julai.
Walaupun UK kini mencatatkan peningkatan kes Covid-19 yang mendadak, namun jumlah kemasukan ke hospital dan kematian yang dicatatkan adalah berkurang, menandakan kemajuan vaksinasi di negara itu menjadi pelindung kepada rakyatnya.
Sementara itu, matawang euro juga sedikit meningkat menyusuli penyusutan greenback, namun, kenyataan dovish oleh pegawai Bank Pusat Eropah (ECB) mengenai inflasi menyebabkan dagangan euro terbatas.
Dolar Aussie turut meningkat menjelang mesyuarat polisi Reserve Bank of Australia (RBA) pada sesi Asia esok yang dijangka akan menyaksikan kadar faedah dan pelonggaran semasa kekal tidak berubah berikutan ancaman baru Covid-19 di Australia.